title: Kybalion

text:
Mentaalinen Transmutaatio (kuvattu myös "Mentaalinen Alkemia", "Mentaalisen Kemian Taide") viittaa ihmisen kykyyn muuttaa omaa mielentilaansa ja siihen liittyviä olosuhteita sekä kykyyn vaikuttaa toisten ihmisten vastaaviin. Sitä on kutsuttu myös "Mystisen Psykologian" erääksi muodoksi.
Kirjassa on pyhitetty erillinen kappale jokaiselle seitsemälle luonnonlaille (tai "Prinsiipille", "Aksioomalle"):


title: Kybalion

text: "Mentalismin Laki" kiteytyy ajatukseen: "Kaikki on mentaalista" sekä "Kaikkeus on Mieli".


title: Kybalion

text: "Vastaavuuden Laki" sisältää periaatteen, että elämän ja olemisen ilmiöiden useilla tasoilla on aina vastaavuuksia. "Niin Ylhäällä kuin Alhaalla; sekä niin Alhaalla kuin Ylhäällä." Vastaavuuden lain mukaan ilmenee harmoniaa, yhteisymmärrystä sekä vastaavuutta ainakin seuraavilla tasoilla:


title: Kybalion

text: "Värähtelyn Lain" mukaan Kaikkeudessa jokainen olevainen asia on liikkeessä, eikä mikään olevainen lepää, ja siksi kaikki liikkuu, värähtelee ja kiertää kehää. Värähtelyn lain mukaan erovaisuudet Materian, Energian, Mielen ja jopa Hengen ilmentymisessä johtuu vain niiden erilaisesta “värähtelystä”. Mitä korkeammalle henkilö sijoittuu värähtelyasteikolla, sen korkeammaksi värähtely käy. Tällä asteikolla Kaikkeus värähtelee äärettömästi, jolloin se on hyvin lähellä lepotilaa. Lain mukaan on olemassa miljoonittain erilaisia värähtelyasteita niistä suurimman eli Kaikkeuden ja pienemmän välissä.


title: Kybalion

text: Henkinen transformaatio on kuvattu yhdeksi tämän lain käytännön sovellukseksi. Jotta ihminen voi muuttaa mentaalista tilaansa, tulee hänen muuttaa värähtelyään. Tämän voi tehdä mielen voimalla, korjaamalla fokuksen johonkin haluttuun tilaan.


title: Kybalion

text:
"Polariteetin Laki" perustuu ideaan, että kaikki asiat ovat dualistisia, kaikilla on kaksi napaa, ja kaikilla asioilla on vastakohtansa. Kaikilla ilmaisuilla asioilla on kaksi puolta, kaksi aspektia, tai kaksi napaa. Kaikki asiat ”ovat” ja ”ei ole” yhtä aikaa, ja kaikki totuudet ovat vain puoli-totuuksia, jolloin jokainen totuus on puoliksi valhe. Ja koska kaikilla asioilla on kaksi puolta, ovat nämä vastakohdat identtisiä luonteeltaan, mutta eroavaisia vain asteeltaan. Vastakohdat tapaavat toisensa ja kaikki paradoksit voidaan sovitella.
"Rytmin Lain" mukaan jokainen asia voidaan mitata edestakaisessa liikkeessä, sisään virtauksessa ja ulos virtauksessa, nousuvedessä ja laskuvedessä, heilahdusliikkeessä eteenpäin ja taaksepäin, kuin heilurissa. Lain mukaan jokaisella vastinparilla on oma rytminsä, jopa navoilla, ja siksi rytmi liittää läheisesti Polariteetin Lakiin. Voidaan ajatella, että tämä laki mahdollistaa siirtymisen navalta toiselle, ja ei välttämättä suoraan vastakohdalta toiselle, vaan myös niiden välille.


title: Kybalion

text: "Syyn ja Seurauksen Laki" selittää miten jokaisella syyllä on seurauksensa, sekä miten jokaisella seurauksella on syynsä. Lain mukaan muutosta ei ole olemassakaan sellaisenaan, vaan jokainen muutokselta vaikuttava asia on vain seurausta jostakin siihen johtaneesta syystä, joka saattaa sillä hetkellä olla tuntematon tai vaikea ymmärtää ja havaita.


title: Kybalion

text: "Sukupuolen Lain" mukaan kaikissa asioissa ilmenee niiden sukupuoli: jokaisessa asiassa on "maskuliininen" ja "feminiininen prinsiippi": sukupuoli ilmenee kaikilla tasoilla. Esim. pattereilla on uros ja naaras navat, kuten Maapallollakin. Sukupuolen Lakia ei siis tule rajoittaa koskettamaan vain ihmisten sukupuolta, vaan ennemminkin "luomista; generoimista; synnyttämistä; tuottamista..." yleisellä tasolla.


title: Kybalion

text: "Mentaalinen Sukupuoli" ei ole ihmisellä välttämättä sama kuin hänen fyysinen sukupuolensa. Ideaalitilanteessa ihmisen mentaalinen sukupuoli on tasapainottunut molempien sukupuolten kesken.


title: Kybalion

text: Mentaalisen sukupuolen maskuliininen prinsiippi on ulospäinsuuntautunut, antava ja ilmaiseva prinsiippi. Vastaavasti feminiininen prinsiippi on vastaanottava ja muilta vaikutteita omaksuva prinsiippi. Sanotaan, että kahden mentaalisen prinsiipin välillä on vallittava tasapaino. Jos maskuliininen prinsiippi saa vallan, se aiheuttaa itsehillinnän, järjen ja järjestyksellisyyden puutetta ja näin ollen ajaa mielen kaaokseen. Toisaalta jos ihmisellä on vallitseva feminiinen prinsiippi, hän voi tyytyä vain heijastamaan kaikkea ilman, että saa koskaan mitään todellista aikaiseksi ja lopulta tämä lamaannuttaa ihmisen. Kun maskuliininen ja feminiininen prinsiippi työskentelevät yhdessä, jokaista tekoa edeltää ajatus ja sen vuoksi onnistumisia seuraa. Näin mentaaliset prinsiipit täydentävät toinen toisensa.


title: Kybalion

text: Nimimerkki "Three Initiates", joka "Kybalionin "on kirjoittanut, teki päätöksen pysyä loppuun asti nimettömänä. Tämä on luonnollisesti aiheuttanut paljon spekulaatioita siitä, kenen käsialaa kirja oikesti on ollut. Tunnetuimpia kirjoittajaehdokkaita ovat olleet William Walker Atkinson, Paul Foster Case ja Elias Gewurz.


title: Ei tää lama päähän käy

text: Ei tää lama päähän käy on punkyhtye Kakka-hätä 77:n järjestyksessään kolmas EP-levy. Se julkaistiin elokuussa 2009 levymerkillä Combat Rock Industry. Albumi nousi Suomen virallisen singlelistan sijalle 3.


title: Ei tää lama päähän käy

text: EP:stä on julkaisti neljä eri painosta, joissa kansikuvissa esiintyvät Jyrki Katainen, Alexander Stubb, Ben Zyskowicz ja Sauli Niinistö.


title: Kaukkaanlampi

text: Kaukkaanlampi on pieni järvi Jyväskylän Oravasaaren kylässä, joka on Päijänteen ja Leppäveden välillä. Kaukkaanlammen pinta-ala on 0,25 neliökilometriä ja suurin syvyys 3,8 m. Kaukkaanlampi laskee Pienijokea pitkin Leppäveden Oravasaarenselkään. Kaukkaanlammen pinnankorkeus merenpinnasta on 82,8 metriä.


title: Kovesjoen valuma-alue

text: Kovesjoen valuma-alue (35.55) sijaitsee Pirkanmaalla Ikaalisissa ja Parkanossa ja Satakunnassa Jämijärvellä, Kankaanpäässä ja Karviassa. Se kuuluu Kokemäenjoen vesistöön (35) ja on Ikaalisten reitin valuma-alueessa (35.5) toisen jakovaiheen viides osa-alue, joka laskee Kyrösjärven alueeseen (35.52).


title: Kovesjoen valuma-alue

text: Valuma-alueen pinta-ala on 208 km², josta kolmannen jakovaiheen alueita (pinta-alat viitteellisiä) ovat Kovesjoen alaosan ja keskiosan alueet (35.551 ja 35.552, 37 km²), Kovesjoen yläosan alue (35.553, 20 km²), Kovesjärven valuma-alue (35.554, 15 km²), Kuusijoen valuma-alue (35.555, 58 km²), Laholuoman valuma-alue (35.556, 43 km²) ja Samminluoman valuma-alue (35.557, 13 km²).


title: Kovesjoen valuma-alue

text: Kovesjoen valuma-alueen pääjärvi on Kovesjärvi ja sen laskujoki on Kovesjoki, joka laskee Kyrösjärveen. Vedet jatkavat siitä eteenpäin Pappilanjoen kautta Kirkkojärvi-Mahnalanselkään ja sitten Siuronkosken kautta Kuloveteen. Kovesjokeen yhtyy alajuoksulla oikealta Kuusijoki, joka on sen suurin sivuhaara. Valuma-alueen sijaitsee yli 20 suurempaa järveä tai lampea ja valuma-alueen suurimpia järviä ovat Kovesjärvi (225 hehtaaria, ha), Häädetjärvi (100 ha), Pirttijärvi (79 ha), Kotojärvi (51 ha), Alinen Kirjasjärvi (38 ha) ja Ylinen Kirjasjärvi (31 ha)..


title: Kovesjoen valuma-alue

text: Alla olevan esityksen pohjana on käytetty viranomaisille tarkoitettua tietohallintojärjestelmää OIVAa ja Kansalaisen karttapaikkaa.


title: Kovesjoen valuma-alue

text: Kovesjoki alkaa Kovesjärveltä ja se laskee Kyrösjärveen. Se osuus joesta, joka alkaa Kotojärveltä ja loppuu Raivanluoman yhtymäkohtaan, kutsutaan Kovesjoen keskiosaksi. Siitä kohdasta alkavaa osuutta, joka jatkuu alas joen suuhun, kutsutaan Kovesjoen alaosaksi. Näillä osuuksilla ei ole järviä.


title: Kovesjoen valuma-alue

text: Kovesjoen yläosaan kuuluu joen valuma-alueesta se osa, joka sisältää Kotojärven ja joen yläpuoliset osat Pirttijärvelle asti. Kovesjärven haara muodostaa oman valuma-alueen. Noin 1–2 kilometriä pohjoisempana sijaitsevat pienemmät Paattanlammi ja Heinilampi, jotka laskevat Kovesjokeen pieniä ojiaan myöten.


title: Kovesjoen valuma-alue

text: Kovesjärvi on Kovesjärven valuma-alueen pääjärvi, jonka yli kolme kilometriä pitkä laskuoja Kovesjoki yhtyy suuremmaksi uomaksi Pirttiluoman kanssa Haaroon suolla. Pieni Ahvenlampi laskee vuorostaan Kovesjärveen lyhyttä laskuojaansa myöten.


title: Kovesjoen valuma-alue

text: Kuusijoki on valuma-alueen pisin sivuhaara, joka lähtee Kuusijärvestä. Suurin osa valuma-alueen vesistä on peräisin soilta ja järviä on alueella vähän. Toinen suuri järvi on Metsäjärvi, jonka laskuoja yhtyy Kuusijokeen Saukonkylän alapuolella. Kaksi muuta järveä ovat pieniä lampia ja ne sijaistevat valuma-alueen alaosassa Välikylässä. Ahvenlampi sijaitsee Kuusijoen lähellä sen eteläpuolella kankaan reunalla ja Vehkuri vastaavasti sen pohjoispuolella.


title: Kovesjoen valuma-alue

text: Laholuoman valuma-alueen laskuoja on Raivaluoma, jota kutsutaan ylempänä Laholuomaksi. Se yhtyy Kovesjokeen Raivaluoman ja Raivalan kylien kohdalla. Valuma-alueen vedet ovat pääosin peräisin Puurokeitaan-Hannankeitaan suoalueen ojista. Valuma-alueen latvajärvet laskevat pääuomaan näitä ojia myöten. Suojelualueen sisällä sijaitseva Ojalammi on yksi latvajärvistä. Sen laskuoja yhtyy pääuomaan Hannankeitaan reunalla. Alinen Kirjasjärvi on toinen järvi, joka yhtyy pääuomaan samalla alueella. Tähän laskevat ketjussa ensin Rapalampi, joka laskee vuorostaan Ylinen Kirjasjärveen, joka laskee Aliseen Kirjasjärveen. Keidaslampi vaikuttaisi laskevan Laholuomaan hieman alempana kuin edellä mainitut järvet. Laholuoman kylän koillispuolelta laskee Kartiska omaa laskuojaansa myöten ja Joutsenlammi molempien Koivulammien kautta Koivuluomaan, joka yhtyy pääuomaan hieman alempana. Pääuoman länsipuolella sijaitsee vielä pieni Raivalammi, jonka laskuoja yhtyy nimeltään jo Raivaluomaksi muuttuneeseen pääuomaan.


title: Kovesjoen valuma-alue

text: Samminluoma on Häädetjärven noin 3,6 kilometriä pitkä laskuoja, joka yhtyy Kovesjokeen oikealta puolelta noin 600 metriä Kotojärven alapuolelle. Pajanevalla sijaitseva suuri Keidaslammi on suolla olevista keidaslammista ehdottomasti suurin. Lammesta ei ole laskuojia, mutta se katsotaan kuuluvan Samminluoman valuma-alueeseen. Suon kaakkoisreunassa sijaitsee muita pienempi Vehkuri, joka laskee Samminluomaan 250 metriä pitkän laskuojaa pitkin.


title: Kovesjoen valuma-alue

text: Kovesjärvestä Kyrösjärveen kulkee Kovesjokea myöten melontareitti.


title: Majajärvi (Jyväskylä)

text: Majajärvi on pieni järvi Jyväskylän Ruokkeella. Sen pinta-ala on 5,56 hehtaaria, suurin syvyys 10,2 metriä, keskisyvyys 4,11 metriä, tilavuus 232 400 kuutiometriä, rantaviivan pituus 1,39 kilometriä ja pinnankorkeus merenpinnasta 113,8 metriä.


title: Terbium(III)bromidi

text: Terbium(III)bromidi (TbBr) on terbiumin ja bromidi-ionien muodostama epäorgaaninen yhdiste. Tällä ja muilla terbiumin yhdisteillä on poikkeavia magneettisia ominaisuuksia joita mahdollisesti voidaan käyttää eksoottisissa materiaaleissa, kuten magnetostriktiivisissä seoksissa. Terbium-bromi-deuteridi on mahdollisesti spin-lasi materiaali.


title: Ulf (jaarli)

text: Ulf Thorgilsson (n. 993 – 31. joulukuuta 1026) oli Tanskan jaarli. Hän oli ehkä Torgils Sprakaläggin poika. Ulf oli naimisissa Tanskan prinsessa Estrid Svenintyttären kanssa. Kuningas Knuut Suuri murhautti Ulfin vuonna 1026.


title: Huoltoasemalle unohdettu mies

text: Huoltoasemalle unohdettu mies on punkyhtye Kakka-hätä 77:n toinen studioalbumi, joka julkaistiin kesäkuussa 2011 levymerkillä Stupido Records. Albumi nousi Suomen virallisen listan sijalle 27.


title: Huoltoasemalle unohdettu mies

text: Albumi sai hyvän vastaanoton. Rumban Mervi Vuorela kommentoi albumin tiimoilta yhtyeen olevan “2000-luvun nerokkain punkbändi, eikä se itse edes ymmärrä sitä”. Sekä Rumba että Nuorgam mainitsi albumin pureutuvan voimakkaasti 2000-luvun epäkohtiin.


title: Ilin kazakkien autonominen prefektuuri

text: Ilin kazakkien autonominen prefektuuri (, , ) on autonominen prefektuuri Kiinan Sinkiangin uiguurien autonomisen alueen pohjoisosassa. Prefektuurin pinta-ala on 269 502 neliökilometriä (suoraan hallinnossa olevien piirikuntatason alueiden pinta-ala on 56 623 neliökilometriä). Väkiluku vuonna 2010 oli 4,3 miljoonaa (suoraan hallinnossa olevien piirikuntatason alueiden väkiluku oli 2,48 miljoonaa). Prefektuurin päähallintopaikka on Yining, joka sijaitsee linnuntietä noin 510 kilometriä autonomisen alueen pääkaupunki Ürümqistä länteen.


title: Ilin kazakkien autonominen prefektuuri

text: Ilin autonominen prefektuuri hallinnoi kahden prefektuurin lisäksi suoraan 11 piirikuntatason aluetta (numerointi kuten oheisessa kuvassa):Vuonna 2014 autonomisen prefektuurin suoraan hallinnossa olevien piirikuntatason alueiden väkiluku oli 3 009 104.


title: Pallig Tokesen

text: Pallig Tokesen (noin 975 - 13. marraskuuta 1002) oli Devonshiren jaarli. Hänen vanhemmistaan ei ole täysin varmaa tietoa, mutta Gorm Vanha oli ainakin hänen isoisänsä. Hän sai surmansa 13. marraskuuta 1002 Pyhän Bricen päivän verilöylyssä, yhdessä vaimonsa Gunhilden kanssa. Verilöyly oli Ethelred II Neuvottoman isku Englantiin asettuneita tanskalaisia vastaan.


title: Jonas Mikaelsson Behm

text: Jonas Mikaelsson Behm (1580 - 1640) oli Gävlen pormestari vuosina 1631 - 1635. Hänet mainitaan jo 1611 Gellen oikeuspormestarina. Hänen isänsä oli vuorimies Mikael Behm. Suku oli kotoisin Böömistä.


title: Jonas Mikaelsson Behm

text: Hänen vaimonsa isä Daniel Kröger oli aikalaiskirjoitusten mukaan Gävlen rikkain mies.


title: Jonas Mikaelsson Behm

text: Jonas Mikaelsson Behmin poika Daniel aateloitiin vuonna 1650 nimellä Behmer.


title: Søren Kragh-Jacobsen

text: Søren Kragh-Jacobsen (s. 2. maaliskuuta 1947 Kööpenhamina) on tanskalainen elokuvaohjaaja, muusikko ja lauluntekijä. Hän teki 1980- ja 1990-luvuilla palkittuja nuorten- ja lastenelokuvia ja oli 1990-luvun lopulla yksi elokuvanteon keinojen yksinkertaisuutta korostavan Dogma 95 -ryhmän jäsenistä. 2010-luvulla Kragh-Jacobsen on toiminut Rumle Hammerichin ohella toisena ohjaajana televisiosarjassa "Vallan linnake".


title: Søren Kragh-Jacobsen

text: Kragh-Jacobsen tuli nuoruudessaan tunnetuksi muusikkona ja pääsi sitten opiskelemaan elokuvakouluun Prahaan. Sieltä palattuaan hän alkoi ohjata nuorten- ja lastenelokuvia, joita Tanskan elokuvapolitiikka oli alkanut voimakkaasti suosia. Hänen ensimmäinen pitkä elokuvansa oli Hans Hansenin samannimiseen romaaniin perustuva "Tahdotko nähdä nätin napani?" (Vil du se min smukke navle? 1978), joka kertoo murrosikäisistä koululaisista. Kansainvälistäkin suosiota sai kiusatusta pikkupojasta kertova, Ole Lund Kirkegaardin romaaniin perustuva "Kumi-Tarzan" (Gummi-Tarzan, 1981), joka vuonna 2006 valittiin mukaan Tanskan kulttuurikaanonin lastenkulttuuriosioon.


title: Søren Kragh-Jacobsen

text: Kragh-Jacobsenin myöhempiä elokuvia ovat "Emman tarina" (Skyggen af Emma, 1988) ja "St. Petrin sankarit" (Drengene fra Sankt Petri, 1991). Kansainvälistä huomiota sai kolmantena Dogma-elokuvana valmistunut "Mifune" (Mifunes sidste sang, 1999). Vuonna 2003 Kragh-Jacobsen toi ensi-iltaan elokuvan "Skagerrak", joka "Mifunen" tavoin ei kerro enää lapsista ja teini-ikäisistä vaan nuorista aikuisista naisista.


title: Søren Kragh-Jacobsen

text: Kragh-Jacobsenin elokuvat "Kumi-Tarzan, Emman tarina" ja "Mifune" palkittiin Bodil-palkinnolla vuosiensa parhaina tanskalaiselokuvina. "Mifune" voitti Berliinin elokuvajuhlien Hopeisen karhun ja yleisöpalkinnon. "Vallan linnake" sai vuonna 2012 parhaan ulkomaisen sarjan Bafta-palkinnon. Monilla festivaaleilla on palkittu myös Kragh-Jacobsenin englanninkielinen nuortenelokuva "The Island on Bird Street" (1997).


title: Splash!

text: Splash! oli keväällä 2013 Nelonen-kanavalla esitetty viihdeohjelma, jossa 18 julkisuudesta tuttua henkilöä kisasi uimahyppykisan voitosta. Ohjelmaa lähetettiin suorana Helsingin Mäkelänrinteen uimahallista.


title: Splash!

text: Juontajina toimivat Ellen Jokikunnas ja Sebastian Rejman. Tuomareina toimivat Joona Puhakka, Rosa Meriläinen ja Janne Kataja. Valmentajina hyppääjille toimivat Sirja Rytkönen, Ville Vahtola ja Juha Ovaskainen. Kilpailijat olivat Martina Aitolehti, Esko Eerikäinen, Claudia Eve, Tape Valkonen, Anni Uusivirta, Toni Häppölä, Arttu Harkki, Teuvo Loman, Rakel Liekki, Markus Pöyhönen, Jallu Rantanen, Sara Sieppi, Tiia Vanhatapio, Susanna Indren, Ilpo Kaikkonen, Henri Alén, Frederik ja Veeti Kallio.


title: Splash!

text: Voittajaksi selviytyi Martina Aitolehti, toiseksi Jallu Rantanen ja kolmanneksi Anni Uusivirta.


title: Blast of Silence

text: Blast of Silence on suomalainen riippumaton levy-yhtiö, joka perustettiin Turussa vuonna 2011. Yritys julkaisee pääasiassa punkalbumeita vinyyli- ja kasettiformaateissa.


title: Blast of Silence

text: Yhtiö on julkaissut mm. Nyrkkitappelu, M.O.T.O.:n, Yleislakon, Pää Kiin ja Tohtori Koiran albumeita.


title: Luterilainen kirkko – Kanada

text: Luterilainen kirkko – Kanada ("Lutheran Church–Canada") on luterilainen kirkko, joka toimii Kanadassa Pohjois-Amerikassa. Kirkon jäsenmäärä on noin 57 000.


title: Luterilainen kirkko – Kanada

text: Missouri-synodin lähetystyöntekijät perustivat ensimmäiset Kanadan seurakuntansa Ontarioon vuonna 1854. Vuonna 1988 Kanadan seurakunnat muodostivat Missouri-synodista itsenäisen kirkon, johon kuului kolme piiriä: Alberta-British Columbia District, Central District ja East District.


title: Luterilainen kirkko – Kanada

text: Kirkolla on noin 300 seurakuntaa, joissa on noin 57 000 jäsentä. Kirkko kuuluu Missouri-synodin tavoin Kansainväliseen luterilaiseen neuvostoon.


title: Lasse Vibe

text: Lasse Vibe (s. 22. helmikuuta 1987 Tranbjerg, Tanska) on tanskalainen jalkapalloilija, joka edustaa Englannin mestaruussarjassa pelaavaa Brentfordia. Pelipaikaltaan Vibe on oikea laitalinkki.


title: Lasse Vibe

text: Vibe edusti kaudella 2008–2009 FC Fyniä ollen mukana nousemassa Tanskan kolmannelta sarjatasolta 1. divisioonaan, jossa edusti seuraa seuraavalla kaudella. Kaudeksi 2010–2011 Vibe siirtyi niin ikään 1. divisioonassa pelanneeseen FC Vestsjællandiin. Puolentoista kauden aikana hän teki seurassa 43 sarjaottelussa 17 maalia. Hän sai siirron Superliigaan SønderjyskEen kesken kauden 2011–2012. Vibe pelasi ensimmäisen liigaottelunsa seurassa 25-vuotiaana 4. maaliskuuta 2012, kun joukkue hävisi Brøndby IF:lle vieraissa 0–1. Ensimmäisen liigamaalinsa hän teki 18. maaliskuuta SønderjyskEn hävitessä kotonaan Silkeborg IF:lle 2–4. Yhteensä Vibe pelasi ensimmäisellä pääsarjakaudellaan 14 ottelua ja teki kuusi maalia.


title: Lasse Vibe

text: Kausi 2012–2013 oli Viben läpimurtokausi – hän teki SønderjyskElle 33 liigaottelussa 13 maalia. Vibe oli joukkueensa paras ja koko sarjan seitsemänneksi paras maalintekijä. Kesällä 2013 hän siirtyi Ruotsin Allsvenskaniin IFK Göteborgiin. Kaudella 2013 Vibe teki 14 sarjaottelussa kaksi maalia, mutta kaudella 2014 hän löi itsensä läpi myös Ruotsissa tehden 26 pääsarjaottelussa 23 maalia. Vibe teki muun muassa hattutempun kolmesti – 17. huhtikuuta Åtvidabergs FF:ää, 20. heinäkuuta Mjällby AIF:ää ja 24. syyskuuta Örebro SK:ta vastaan. Hän voitti sarjan maalikuninkuuden. Vibe aloitti IFK Göteborgissa myös kauden 2015, mutta 16 sarjaottelun ja kuuden maalin jälkeen hän siirtyi Englannin mestaruussarjaan Brentfordiin heinäkuussa 2015. Vibe saavutti IFK Göteborgissa Ruotsin cupin voiton 2015.


title: Lasse Vibe

text: Vibe nousi Tanskan A-maajoukkueeseen kesken Ruotsin läpimurtokautensa. Verraten myöhään pääsarjatasolle nousseella Vibellä ei ollut taustaa juniorimaajoukkueista. Hän pelasi ensimmäisen A-maaottelunsa 3. syyskuuta 2014, kun Tanska hävisi Turkille 1–2. Ensimmäisen kilpailullisen maaottelunsa Vibe pelasi 7. syyskuuta 2014, kun Tanska voitti Armenian kotonaan 2–1 EM-kilpailujen 2016 karsinnoissa. Ensimmäisen maajoukkuemaalinsa Vibe teki samoissa karsinnoissa 11. lokakuuta 2014, kun Tanska pelasi 1–1-vierastasapelin Albaniaa vastaan. Yhteensä Vibe pelasi EM-karsinnoissa viisi ottelua ja teki yhden maalin.


title: Craig Hall

text: Craig Hall (s. 10. toukokuuta 1974 Auckland, Uusi-Seelanti) on uusiseelantilainen näyttelijä. Hän on esiintynyt uusiseelantilaisissa, australialaisissa ja yhdysvaltalaisissa televisiotuotannoissa.


title: Craig Hall

text: Craig Hall aloitti televisioesiintymisen 1990-luvulla. Hän on vieraillut useissa televisiosarjoissa, kuten sarjoissa "Hercules", "Cleopatra 2525", "Xena" ja "Mercy Peakin lääkäriasema". Hall on ollut pääroolissa uusiseelantilaisessa komediasarjassa "Posketonta porukkaa" (vuosina 2008–2010) ja australialaisessa draamasarjassa "Kotiin takaisin" (2013–), jossa hän esiintyy yhdessä vaimonsa Sara Wisemanin kanssa.


title: Matador (televisiosarja)

text: Matador on tanskalainen 24-osainen televisiosarja vuosilta 1978–1982. Lise Nørgaardin ja Erik Ballingin luomassa sarjassa eletään 1930-luvun lama-ajasta vuoteen 1947 kuvitteellisessa Korsbækin maaseutukaupungissa. Sarjan nimi tulee "Monopoly"-lautapelin tanskankielisestä nimestä.


title: Matador (televisiosarja)

text: Kauppamatkustaja Mads Skjern saapuu poikansa kanssa Korsbæckiin ja päättää asettua kaupunkiin. Hän perustaa naisten vaatetusliikkeen, joka pian ajaa vararikkoon paikkakunnan perinteisen saman alan yrityksen. Skjern laajentaa liiketoimintaansa perustamalla pankin. Sarjassa on monia muitakin henkilöhahmoja ja sivujuonia.


title: Matador (televisiosarja)

text: Sarja oli suuri menestys kotimaassaan Tanskassa ja myös Ruotsissa ja Norjassa. Sen uusintaesitysjakso sai vuonna 1986 peräti 3,6 miljoonaa katsojaa, mistä tuli Tanskan kaikkien aikojen ennätys. Sarja julkaistiin myös 12 DVD-levyn pakettina, josta tuli maan suosituin DVD-julkaisu.


title: Matador (televisiosarja)

text: Suomessa "Matador" esitettiin ensi kerran vasta 2007 ja uudestaan 2014.


title: Matador (televisiosarja)

text: Vuonna 2006 "Matador" valittiin yhtenä kahdestatoista tanskalaiselokuvasta mukaan Tanskan kulttuurikaanoniin.


title: Abby Earl

text: Abby Earl (s. 14. huhtikuuta 1990) on australialainen näyttelijä, joka tunnetaan parhaiten Anna Blighin roolista televisiosarjassa "Kotiin takaisin".


title: Abby Earl

text: Abby Earl varttui Australian Uudessa Etelä-Walesissa Broulee-nimisessä rannikkokaupungissa. Hän muutti kotoa 15-vuotiaana lähtiessään opiskelemaan ilmaisupainotteiseen high schooliin Sydneyyn. Koulusta valmistuttuaan hän sai ensimmäisen televisioroolinsa, kun hän vieraili vuonna 2007 yhden jakson verran australialaisessa "Love My Way" -draamasarjassa. Vuonna 2009 hän pääsi Western Australian Academy of Performing Arts -korkeakouluun, jossa hän osallistui kolmen vuoden näyttelijäkoulutukseen.


title: Abby Earl

text: Läpimurtonsa Abby Earl teki "Kotiin takaisin" -draamasarjassa, jota alettiin esittää huhtikuussa 2013. Earl oli vuonna 2014 ehdolla Australian parhaan uuden kyvyn Logie-palkinnon saajaksi.


title: Väinönkatu

text: Väinönkatu on katu Jyväskylän keskustassa. Etelässä se alkaa Hannikaisenkadusta ja jatkuu Vapaudenkadun, Kauppakadun ja Yliopistonkadun yli ja päättyy Sepänkatuun. Pohjoisessa se ohittaa Jyväskylän torin. Vapaudenkadun ja Yliopistonkadun välissä sijaitseva osa Väinönkatua on kävelykatua. Katu oli alkujaan nimeltään Pohjoinen poikkikatu, mutta se nimettiin Wäinönkaduksi Jyväskylän asemakaavan laajentamisen yhteydessä vuonna 1899. Väinämöiseen viittaavan nimen antaminen kadulle lienee johtunut siitä, että pohjoisessa katu jatkui asemakaavan laajennusalueelle, jolla sijaitsevien katujen nimet viittasivat aiheiltaan Kalevalaan.


title: Dosso Dossi

text: Dosso Dossi (1479–1542) oli italialainen taidemaalari. Tiettävästi Lorenzo Costa opetti häntä. Dossi palveli Ferraran hovia vuodesta 1517 alkaen ja oli 1500-luvulla Ferraran koulukunnan pääedustaja ja oli tämän viimeisiä edustajia. Arvoiden mukaan hän oli aikansa huomattavin ei-venetsialainen väritaiteilija. Dossi toimi enimmäkseen Alfonso d’Esten hovimaalarina. Vuonna 1518 Roomassa ja Venetsiassa hän sai herätteitä Giorgionen ja Tizianin väritaiteesta. Hänen töidensä aiheet ovat usein uskonnollisia tai mytologisia tai viittaavat hänen ystävänsä Arioston tai Ovidiuksen runouteen. Myös laatu- ja muotokuvia hän teki. Töille ovat ominaisia dramaattinen liikevaikutelma, yksilölliset kasvonilmeet ja tunnelmaltaan romanttiset maisemat, joissa esiintyy valon ja varjojen vaihteluja sekä ilmakehän ilmiöitä. Nämä Dossin työt ennakoivat barokkia. Yhdessä veljensä Battista Dossin kanssa Dossi maalasi freskoja Ferraraan, Mantovaan ja Pesaroon.


title: Lorenzo Costa

text: Lorenzo Costa (n. 1460–1535) oli italialainen taidemaalari. Costaa opettivat ainakin F. Cossa ja E. Robert. Alussa hän maalasi kotikaupunkinsa Ferraran realistissävytteistä maalausperinnettä seuraten mutta 1490-luvulla siirtyi Bolognan koulukunnan lyyrisen idealismin kannattajaksi. Costan uskonnollisessa ja mytologisessa tyylissä korostui tunnelmallinen maisemamaalaus vähitellen yhä enemmän. Hänen on ajateltu olleen yksi barokin herooisen maisemataiteen edelläkävijöistä. Hänen töistään kuuluisin on "Isabella d´Esten runotarten hovi", jonka hän maalasi ollessaan Mantovan hovimaalarina.


title: Francesco del Cossa

text: Francesco del Cossa (1436–1478) oli italialainen taidemaalari. Hän teki osan Ferrarassa olevan Palazzo Schifanoian kuuluisasta kuukausikuvafreskosarjasta. Sitä pidetään hänen päätyönään. Hän oli Cosimo Turan ohella 1400-luvun Ferraran koulun pääedustaja.


title: Batik Air

text: Batik Air on indonesialainen lentoyhtiö. Se on Lion Air -halpalentoyhtiön täyden palvelun tytäryhtiö, joka on nimetty myyttisen Batik-linnun mukaan.


title: Batik Air

text: Heinäkuussa 2016:


title: Erkki Karjalainen

text: Erkki Karjalainen tarkoittaa seuraavia:


Centre of Excellence for Operations in Confined and Shallow Waters (COE CSW), Rannikko- ja saaristomerisodankäynnin osaamiskeskus, on monikansallinen sotilasorganisaatio, joka on perustettu tukemaan Naton transformaatioita ja kehittämistä. Osaamiskeskus perustettiin huhtikuussa 2007 osana Naton osaamiskeskusohjelmaa (Centre of Excellence). Nato akreditoi osaamiskeskuksen virallisesti 26. toukokuuta 2009. Keskus sijaitsee Kielin kaupungissa Saksassa, Saksan merivoimien 1. Lippueen esikunnan yhteydessä. Lippueen komentaja toimii samalla (kaksoishatutettuna) osaamiskeskuksen johtajana.


title: Centre of Excellence for Operations in Confined and Shallow Waters

text: Rannikko- ja saaristo-olosuhteet määritellään ahtaaksi ja erittäin vaikeakulkuiseksi toimintaympäristöksi ja tämän vuoksi näitä olosuhteita luonnehditaan merisodankäynnille erityisen epätavalliseksi ja ei-toivotuksi toimintaympäristöksi. Rannikon ja saariston monimutkaisuutta ja moniulotteisuutta kuvastavat mm. siellä tapahtuva toiminnan nopeus ja yllätyksellisyys, alueen karikkoisuus ja peitteisyys sekä useat alueella samanaikaisesti operoivat siviili- ja sotilasyksiköt. Tyypillistä olosuhteille ja tilanteelle on jatkuva ja nopea muutos. Tällä muutoksella on vaikutusta taktisen edun nopeatempoiseen vaihtumiseen osapuolelta toiselle. Edellä mainittujen ominaisuuksiensa johdosta rannikko- ja saaristo-olosuhteet muodostavat erittäin haastavan taistelutilan, rajoittaen merkittävästi kyseisen merialueen vapaata käyttöä ja siellä tapahtuvaa liikkumista ja operointia. Toisaalta rannikko- ja saaristo tarjoavat myös moninaisia mahdollisuuksia sotilaallisille operaatioille, joissa korostuvat merellisten siviili- ja sotilasviranomaisten toisiinsa kiinteästi liittyvä yhteistoiminta käsittäen myös maa-, meri- ja ilmavoimien yhteistoiminnan.


text: Osaamiskeskuksen tehtävänä on kehittää ja tuottaa lisäarvoa Naton doktriineihin, konsepteihin ja toimintatapoihin. Tärkeä osa toimintaa ovat koe- ja analysointitoiminta sekä Naton tutkimusaloitteiden, projektien, harjoitusten ja operaatioiden erityisasiantuntijatuki. Edellä mainitun lisäksi osaamiskeskus osallistuu useisiin projekteihin, jotka ovat jäsen- tai kumppanivaltioiden tukipyyntöjen käynnistämiä ja niillä on liityntäpinta rannikko- ja saaristomerensodankäyntiin.


text: Koska Naton osaamiskeskukset on perustettu niin sanotuiksi ajatushautomoiksi, ne eivät keskity vain ja ainoastaan sotilaallisiin osa-alueisiin. Osaamiskeskukset tekevät läheistä yhteistyötä hallitusten virastojen ja hallitusten ulkopuolisten järjestöjen (NGO) kanssa. Edellä mainittujen lisäksi myös merellisten instituutioiden, tiedeyhteisöjen ja yritysten kanssa tehdään läheistä yhteistyötä. Rannikko- ja saaristomerensodankäynnin osaamiskeskuksen kumppanien joukossa ovat muun muassa:


text: Saksa toimii Rannikko- ja saaristomerisodankäynnin osaamiskeskuksen kehysvaltiona sen infrastruktuurin, peruspalvelujen, taloudellisen tuen, henkilökunnan ja useiden erityisasiantuntijoiden (Subject Matter Experts) osalta. Keskuksen perustamisesta saakka Kreikka, Alankomaat ja Turkki, niin sanottuina sponsorointivaltioina (Sponsoring Nations), ovat lähettäneet erityisasiantuntijansa keskukseen ja tukeneet keskusta taloudellisesti. Vuonna 2009 Puola ja vuonna 2014 Italia aloittivat myös työt sponsorointivaltioina keskuksessa. Naton osaamiskeskukset ovat avoimia myös Naton kumppanuusmaille sillä edellytyksellä, että ne lähettävät asiantuntijansa keskukseen ja osallistuvat keskuksen taloudellisen taakan kantoon. Vuonna 2011 Rannikko- ja saaristomerisodankäynnin osaamiskeskus toivotti Suomen tervetulleeksi ensimmäisenä kumppanuusvaltiona ja niin sanottuna myötävaikuttavana valtiona (Contributing Nation). Edellä mainitusta ajankohdasta alkaen Suomi on osallistunut osaamiskeskuksen toimintaan aktiivisena keskuksen jäsenenä. Yhdysvallat osallistuu keskuksen toimintaan Saksan ja Yhdysvaltojen välisen henkilöstön vaihto-ohjelman kautta.


text:
Osaamiskeskuksen hallintoneuvostona toimii valmistelukomitea (Steering Committee), joka koostuu kehysvaltion asettamasta puheenjohtajasta (ilman äänioikeutta) ja kunkin osallistuvan/myötävaikuttavan valtion edustajasta (kullakin yksi ääni). Valmistelukomitea valvoo keskuksen työn edistymistä, hyväksyy vuosikertomuksen ja budjetin. Osaamiskeskuksen johtajana (Director) toimii Saksan merivoimien 1. Lippueen komentaja. Hän on tehtävässään niin sanotusti kaksoishatutettu, Lippueamiraalin arvoinen upseeri. Keskuksen päivittäisestä johtamisesta ja toiminnasta vastaa apulaisjohtaja (Excutive Director), kommodorin arvoinen upseeri. Naton ja osanottajien välillä olevan aiesopimuksen (Memorandum of Understanding) mukaan osaamiskeskus on organisoitu kolmeen osastoon:
Lisäksi organisaatiota tukee kolme sektoria:
1. Lippue tukee osaamiskeskusta hallinnollisten asioiden kanssa, kuten turvallisuudessa ja logistiikassa.
Vuonna 2011 osaamiskeskuksessa otettiin käyttöön matriisiorganisaatio, jonka tarkoituksena on tehostaa keskuksen projektiohjelman (Project of Work, POW) toimeenpanoa. Saatuihin kokemuksiin perustuen osaamiskeskuksen organisaatiota optimoitiin tammikuussa 2015 siten, että keskus kykenee nyt paremmin tukemaan Naton transformaatiota ja kehittämistä. Nykyinen rakenne koostuu kolmesta osastosta:


text: Osaamiskeskuksen työt käynnistyvät pääsääntöisesti joko Naton sisäisen prosessin tai osaamiskeskuksen osallistujavaltion tukipyyntöinä. Vuotuinen työohjelma käsittää projekteja ja aktiviteetteja. Jokaiselle projektille on työn tilannut asiakas, joka on määritellyt niille halutun lopputuotteen (End State) ja sille toimituspäivän (End Date). Aktiviteetit ovat pidempikestoisia töitä, joiden tarkoituksena on pysyvän tuen antaminen Naton transformaatiolle ja kehittämiselle. Lisäksi keskus suunnittelee ja johtaa erilaisia merellisiin aiheisiin liittyviä tapahtumia kuten konferenssit ja työpajat, joilla on liityntäpinta sen erikoisosaamisalueisiin.


title: Erkki Karjalainen (toimittaja)

text: Erkki Karjalainen (10. heinäkuuta 1933 Terijoki – 6. tammikuuta 2016 Berliini, Saksa) oli suomalainen toimittaja. Hän oli pohjoismaisten uutistoimistojen yhteinen kirjeenvaihtaja Pekingissä 1977–1980 ja pitkään Yleisradion palveluksessa ulkomaankirjeenvaihtaja muun muassa Länsi- ja Itä-Saksassa, Jugoslaviassa ja Unkarissa. Karjalaisella oli monipuolinen kielitaito: hän osasi muun muassa ruotsia, serbokroatiaa ja unkaria.


title: Erkki Karjalainen (toimittaja)

text: Erkki Karjalainen pääsi ylioppilaaksi Haminan yhteislyseosta vuonna 1952, jonka jälkeen hän opiskeli Åbo Akademissa, josta hän suoritti ekonomin tutkinnon vuonna 1957 ja kauppatieteen maisterin tutkinnon vuonna 1961 sekä lisensiaatin tutkinnon vuonna 1966. Karjalainen toimi myös Turun kauppakorkeakoulun assistenttina ja jatkoi opintojaan myöhemmin sekä Englannissa että Saksan liittotasavallassa. Karjalainen toimi opettajana Freie Universitätissä, Länsi-Berliinissä vuosina 1967–1968. Vuonna 1968 Karjalainen aloitti Yleisradion avustajana Berliinissä.


title: Erkki Karjalainen (toimittaja)

text: Hän jäi eläkkeelle Ylestä 1996 ja asui aluksi perhesyistä monta vuotta Wienissä ennen kuin muutti Berliiniin.


title: Erkki Karjalainen (toimittaja)

text: Karjalaisen puoliso oli toimittaja Raija Valta.


The Complete Journals of L. M. Montgomery on kanadalaisen kirjailijan Lucy Maud Montgomeryn (1874–1942) päiväkirjojen lyhentämätön laitos. Aiemmin 1980-luvulla ilmestynyttä valikoitua versiota "The Selected Journals of L. M. Montgomery" tehdessään toimittajat saivat ohjeeksi karsia kaiken, mikä ei ollut hauskaa ja vienyt tarinaa eteenpäin. Tuloksena oli varsin erilainen kuva Montgomerysta kuin minkä päiväkirjojen lyhentämätön versio antaa.


title: The Complete Journals of L. M. Montgomery

text: Lyhentämättömässä päiväkirjajulkaisussa on mukana valokuvia, joita Montgomery oli liimannut päiväkirjaansa, samoin lehtileikkeitä, muotokuvia ja postikortteja. Teokseen on liitetty uusi johdanto ja uudet huomautukset. Kirjoittamassaan uudessa johdannossa Michael Bliss esittää yllättäviä seikkoja.


text: Päiväkirjoista on ilmestynyt kaksi osaa, joista ensimmäinen osa kattaa vuodet 1889–1900, toinen nuoren aikuisuuden vuodet 1889–1911.


title: Ana Kobal

text: Ana Kobal (s. 11. marraskuuta 1983 Žirovnica) on slovenialainen alppihiihtäjä. Hän edusti SK Radovljica -seuraa ja on pituudeltaan 167 cm.


title: Ana Kobal

text: Kobal sijoittui Torinon olympialaisten 2006 pujottelussa 25:nneksi. Torinon universiadeissa 2007 hän sai suurpujottelussa hopeaa. Nuorten MM-kilpailuissa hän oli parhaimmillaan kymmenes alppiyhdistetyssä 2003.


title: Ana Kobal

text: Kobal kilpaili maailmancupissa vuosina 2002–2007. Hän saavutti kolme kertaa maailmancupin pisteitä ollen parhaimmillaan 20:s Sierra Nevadan pujottelussa helmikuussa 2007. Euroopan cupin osakilpailuissa hän sijoittui kolme kertaa kolmanneksi.


title: Jan Lundell

text: Jan Lundell -nimisiä henkilöitä ovat:


title: Saulin paras kaveri

text: Saulin paras kaveri on viihdeohjelma, jossa Sauli Koskinen käy jokaisessa jaksossa yhden tunnetun suomalaisen Yhdysvalloissa asuvan julkisuuden henkilön luona.


title: Transformice

text: Transformice on selainpohjainen hiiripeli, jossa pelataan hiirellä, joka kerää juustoja erilaisissa tasoissa, eli niin sanotuissa kartoissa. Juustoilla voi erilaisia ostaa omalle hiirelleen erilaisia vaatteita, turkkeja ja asusteita. Shaamanit ovat hiirten apureita, jotka auttavat hiiriä pääsemään juuston ja myöhemmin kolon luokse rakentamalla tai muilla keinoilla. Shamaaneita on joko yksi, kaksi tai ei yhtään kartoissa. Jos ei tasossa ole shaamaneita, se tarkoittaa sitä, että hiirien pitää omin neuvoin saada juustoa. Jokaisessa kentässä on aika, jonka sisällä juusto pitää saada ja viedä se hiirenkoloon.


title: Transformice

text: Transformicessa on erilaisia titteleitä, joita kertyy esimerkiksi kerätyn juuston tai shamaanina autettujen hiirten mukana. Jokainen hiiri aloittaa aluksi tittelistä "Hiirulainen". Kirjoittamalla chattiin /title pääsee paikkaan, jossa voit valita tittelin titteleistä, jotka omistat. Transformicessa on myös eventtejä eli tapahtumia, joista voi voittaa erilaisia esineitä ja turkkeja, joita voi käyttää kartoissa.


Transformice


title: Lovers in Paris

text: Lovers in Paris (kansainvälinen nimi, suom. "Ystäville Pariisissa", alun perin ) on televisioyhtiö SBS:n esittämä eteläkorealainen TV-sarja. Sen päärooleissa ovat Kim Jung-eun, Park Shin-yang ja Lee Dong-gun.


title: Lovers in Prague

text: Lovers in Prague (kansainvälinen nimi, suom. "Ystäville Prahassa", alun perin ) on televisioyhtiö SBS:n esittämä eteläkorealainen TV-sarja. Sen päärooleissa ovat Jeo Do-yeon, Kim Joo-hyk ja Kim Min-jon.


title: Juha Knuutinen

text: Juha Sakari Knuutinen (s. 1951) on suomalainen kemisti ja professori. Hän on toiminut Jyväskylän yliopiston soveltavan kemian professorina vuodesta 1996. Tiedemiehenä hän on erikoistunut ympäristökemian tutkimukseen.


title: Juha Knuutinen

text: Juha Knuutinen valmistui filosofian maisteriksi 1974 Jyväskylän yliopistosta. Vuodesta 1975 lähtien hän työskenteli erilaisissa tutkimustehtävissä (mm. assistenttina ja tutkimusavustajana sekä Suomen Akatemian nuorempana ja vanhempana tutkijana). Tohtoriksi hän väitteli kemian alalta Jyväskylän yliopistossa 1984. Knuutisen väitöskirja käsittelee eräiden sellunkeiton aikana syntyvien aineiden rakenteen ja muodostumisen tutkimusta mm. kaasukromatografia-menetelmän avulla. Jyväskylän yliopiston orgaanisen kemian dosentti hän on ollut vuodesta 1989.


title: Juha Knuutinen

text: Knuutinen nimitettiin vuonna 1996 Jyväskylän yliopistoon soveltavan kemian professoriksi. Professorina hän on erikoistunut ympäristön kemiallisten aineiden ja uusiutuvien luonnonvarojen tutkimukseen sekä näiden alojen opetukseen. Hän soveltaa tutkimuksessaan pääasiassa analyyttisiä menetelmiä. Professori Knuutisen tutkimusryhmä työskentelee Jyväskylän yliopiston kemian laitoksen määrittelemän tutkimusalueen "Uusiutuvat luonnonvarat ja elinympäristön kemia" piirissä. Knuutisen ryhmän lisäksi tutkimusalueella toimivat professori Raimo Alénin ja dosentti Ari Väisäsen johtamat tutkimusryhmät. Väisäsen ryhmä työskentelee nimikkeellä "Metallien analysoiminen ja kierrätys" () tutkien metalleja ja sitä, kuinka niitä voidaan saada takaisin kiertoon jätteistä erottamalla. Tutkimuksen taustalla on mm. Euroopan unionin asettamia vaatimuksia raaka-aineiden kierrätyksen tehostamiseksi. Professori Knuutisen työ sivuaa dosentti Väisäsen materiaalitutkimusta. Knuutisen tutkimusryhmän tavoitteena on kehittää analyyttisiä menetelmiä, joiden avulla esimerkiksi metalleja voisi paremmin tunnistaa ja erottaa jätteestä otetuista näytteistä. Professori Alén ryhmineen tutkii puolestaan puun käyttöä raaka-aineena paperi- ja selluteollisuudessa sekä puukemiaan liittyviä kysymyksiä. Yhdessä nämä tutkimusryhmät kattavat laajan alueen luonnonvarojen ja raaka-aineiden sekä jätteen kierrätyksen kemiallista perustutkimusta.


title: Juha Knuutinen

text: Professori Knuutinen on ohjannut noin sata opinnäytettä (gradu tai väitöskirja).


title: Juha Knuutinen

text: Kemistinä Knuutisen tutkimustyö liittyy pääasiassa Jyväskylän yliopiston kemian laitoksen tutkimusalueeseen "Uusiutuvat luonnonvarat ja elinympäristön kemia". Huomattava osa hänen tutkimuksistaan on käsitellyt puunjalostuksen ja paperinvalmistuksen prosesseja. Sen ohella hän on tutkinut ympäristömyrkkyihin liittyviä kysymyksiä. Professori Knuutisen tutkimusryhmä on pyrkinyt kehittämään uusia analyyttisiä menetelmiä ympäristömyrkkyjen ja muiden ympäristölle haitallisten aineiden tunnistamiseksi erilaisista näytteistä, jotka ovat esimerkiksi vesi-, sedimentti- tai liejunäytteitä. Menetelmiä voi soveltaa myös muunlaisten aineiden havaitsemiseksi. Professori Knuutinen soveltaa menetelminä työssään mm. spektroskopiaa (esim. massaspektrometri), kromatografiaa (nestekromatografia ja kaasukromatografia) sekä erilaisia kemiallisia puhdistus- ja erotusmenetelmiä.


title: Juha Knuutinen

text: 1980-luvulla Knuutinen erikoistui soveltavan kemian alaan kuuluvaan ympäristökemiaan. Ympäristöanalytiikka ja myrkkykemia olivat eräitä Jyväskylän yliopiston kemian laitoksen tutkimuksen pääaloja 1980-luvulla. Knuutinen itsekin tutki ympäristömyrkkyjä. Hän kehitti erityisiä malliyhdisteitä, joiden avulla ympäristömyrkkyjä voi tutkia analyyttisten menetelmien avulla. Tämä tutkimuksenala liittyy ekotoksikologiaan. Ekotoksikologian pioneeri Jyväskylän yliopistossa oli professori Jaakko Paasivirta, jonka vaikutuksesta Jyväskylään kehittyi alan voimakas tutkimusperinne. Knuutisen tavoin osa Paasivirran oppilaista erikoistui ympäristökemian ja ympäristölle haitallisten aineiden kemialliseen tutkimukseen. Knuutinen itse on tehnyt mm. kemiallista mallinnustutkimusta ympäristömyrkkyjen kiertokulun prosessien selvittämiseksi.


title: Juha Knuutinen

text: Professorikautensa alussa Knuutinen osallistui vuosina 19961–999 toteutettuun CACTUS-projektiin, jossa kehitettiin vähemmän vettä käyttäviä paperinvalmistusmenetelmiä. Hän johti osana projektia Jyväskylän yliopistossa tehtyä paperikoneen prosessivesianalytiikan tutkimusta. Viime vuosina Knuutinen on tutkinut ja opettanut paperikemiaa ja analyyttisiä menetelmiä ympäristölle haitallisten aineiden tutkimiseksi. Hän on sen ohella tehnyt mm. molekyylimallinnusta paperin painatusprosessien ilmiöiden tutkimukseksi.


title: Juha Knuutinen

text: Professori Knuutinen on tutkimusuransa aikana julkaissut yli 90 tieteellistä artikkelia.


title: Juha Knuutinen

text: Knuutinen sai vuonna 1989 Emmanuel Merck-palkinnon tutkimustyöstään ympäristömyrkkyjen analyyttiseen tutkimukseen kehittämiensä malliyhdisteiden ja niiden rakenteen tutkimuksesta.


title: Juha Knuutinen

text: Vapaa-ajallaan Knuutinen harrastaa kalastusta. Hän on mm. kirjoittanut perhokalastuksesta artikkelin alan lehteen.


title: Hermann Ebbinghaus

text: Hermann Ebbinghaus (1850–1909) oli saksalainen psykologi,joka toimi professorina Berliinissä, Breslaussa ja Hallessa. Hän teki kokeellisen psykologian kannalta käänteentekeviä muistia koskevia tutkimuksia. Hänen keksimänsä niin sanottu säästömetodi mahdollistaa kunkin harjoituskerran jälkeen tapahtuneen oppimisen mittaamisen merkityksettömien tavujen avulla oppimisajan lyhenemisenä tai lukemiskertojen vähentymisenä. Hänen muistintutkimuksillaan käynnistämäänsä traditiota alettiin myöhemmin kutsua verbaaliseksi oppimiseksi.


title: Rok Flander

text: Rok Flander (s. 26. kesäkuuta 1979 Kranj) on slovenialainen lumilautailun maailmanmestari.


title: Rok Flander

text: Flander voitti parisuurpujottelun maailmanmestaruuden Arosassa 2007, ja sai samoissa kilpailuissa pronssia paripujottelussa. Gangwonin MM-kilpailuissa 2009 hän oli paripujottelussa neljäs. Parisuurpujottelussa hän sijoittui MM-kilpailuissa kahdeksanneksi Stonehamissa 2013 ja Lachtalissa 2015.


title: Rok Flander

text: Flander sijoittui olympialaisissa parisuurpujottelussa seitsemänneksi Torinossa 2006, kahdeksanneksi Vancouverissa 2010 ja kuudenneksi Sotšissa 2014.


title: Rok Flander

text: Flander voitti maailmancupin parisuurpujottelukilpailun San Vigiliossa joulukuussa 2006, Söldenissa lokakuussa 2007 ja Telluridessa joulukuussa 2010 sekä paripujottelun La Molinassa tammikuussa 2008. Hän on sijoittunut maailmancupin kilpailuissa lisäksi neljä kertaa toiseksi ja viisi kertaa kolmanneksi.


title: Rok Flander

text: Flander sijoittui paripujottelun ja parisuurpujottelun yhteisen maailmancupin kokonaiskilpailussa kolmanneksi kaudella 2006–2007, neljänneksi 2009–2010 ja viidenneksi kaudella 2007–2008.


title: De Dietrich (Lunéville)

text: De Dietrich oli vuosina 1897–1905 valmistettu ranskalainen automerkki.


title: De Dietrich (Lunéville)

text: De Dietrich -automerkin juuret juontavat Saksan ja Ranskan rajamaiden kiistanalaisella Elsass-Lothringenin, ranskaksi "Alsace-Lorraine", yli 300 vuotta vaikuttaneen De Dietrich -suvun teollisuustoimintaan. Vuonna 1896 yhtiön silloinen johtaja, paroni Adrien de Turckheim päätti laajentaa yhtiön tuotantoa rautatiekaluston valmistuksesta maantieajoneuvojen tuotantoon, hankkimalla Amédée Bolléen valmistuslisenssin. "De Dietrich" -nimisten autojen valmistus Lorrainen Lunévillessa aloitettiin vuonna 1897. Aluksi tuotevalikoima oli samanlainen De Dietrichin Niederbronnissa (Niederbronn-les-Bains (saksaksi: Bad Niederbronn)) sijainneen tehtaan kanssa. Niederbronn sijaitsi tuolloin Saksan puolella rajaa. Ajoneuvojen valmistus De Dietrich -nimellä päättyi vuonna 1905 ja niiden valmistusta Lorraine-Dietrich-nimisinä jatkoi "Société Lorraine des Anciens Établissements De Dietrich et Cie" -niminen yhtiö.


title: De Dietrich (Lunéville)

text: Ensimmäinen tuotantomalli oli Amédée Bollée -lisenssillä valmistettu kaksisylinterinen, iskutilavuudeltaan joko 2300 cm³ tai 3000 cm³ malli. Näitä valmistui vuoden 1898 aikana 72 kappaletta ja vuonna 1900 107 kappaletta. Näillä autoilla osallistuttiin myös vuoden 1901 Pariisi–Berliini-kilpailuun, mutta ne eivät olleet kovin kilpailukykyisiä.


title: De Dietrich (Lunéville)

text: Myöhemmin yhtiö valmisti autoja marseillelaisen Turcat-Méryn lisenssillä. Näissä malleissa kaksi- tai nelisylinterinen moottori oli asennettu auton etuosaan ja voimansiirto taka-akselille oli ketjuvälitteinen. Vuonna 1902 yhtiö valmisti 253 ajoneuvoa. Vuonna 1903 mallitarjontaan kuului nelisylinterisiä malleja 3000 cm³:n, 4100 cm³:n tai 5400 cm³:n iskutilavuuksisilla moottoreilla.


title: HMS Ramillies (1785)

text: HMS Ramillies oli Britannian Kuninkaallisen laivaston vuonna 1785 vesillelaskettu Culloden-luokan 74-tykkinen kolmannen luokan linjalaiva.


title: HMS Ramillies (1785)

text: Alus tilattiin 19. kesäkuuta 1782 Randallilta Rotherhitheltä. Sen köli laskettiin joulukuussa ja alus laskettiin vesille 12. heinäkuuta 1785.


title: HMS Ramillies (1785)

text: Alus romutettiin helmikuussa 1850.


title: Ydintekniikka

text: Ydintekniikka on ydinfysiikan lakeja ja luonnonilmiöitä soveltava tekniikan ala. Ydintekniikkaa sovelletaan muun muassa ydinreaktoreissa ja ydinaseissa.


title: Hotelli Hansa

text: Hotelli Hansa oli Helsingissä Mannerheimintie 5:ssä Uudessa ylioppilastalossa vuosina 1924–1968 toiminut hotelli ja ravintola. Ravintola oli loppuaikoinaan kirjailijoiden ja muun kulttuuriväen suosiossa. Pentti Saarikoski oli sen paras mainosmies, toinen tunnettu asiakaskirjailija oli Hannu Salama. Tunnettujen kanta-asiakkaiden ydinjoukkoa oli kymmenkunta.


title: Hotelli Hansa

text: Hotelli Hansa avattiin Uuden ylioppilastalon Mannerheimintien puoleiseen siipeen tammikuussa 1925, kun rakennusta oli korotettu kahdella kerroksella. Sitä ennen liikesiiven ylimmissä kerroksissa olivat toimineet Hugo Öhmanin omistamat Ylioppilaskoti ja Lähetyshotelli. Hotelli Hansaa isännöi alkujaan leskirouva Elin Ståhle, myöhemmin insinööri Ragnar Cabell, vuodesta 1955 johtaja Runar Nyholm ja viimeisessä vaiheessa hänen leskensä Helvi Nyholm. Hotellin kaksi ylintä kerrosta jouduttiin 1940-luvun lopulla luovuttamaan ylioppilasjärjestöjen käyttöön. Vuonna 1965 Hansan tiloihin alettiin suunnitella Ylioppilastuki ry:n omaa hotellia, ja päätös tilojen haltuunotosta tehtiin keväällä 1967. Omistaja Nyholm kieltäytyi sulkemasta ravintolaa vuokrasopimuksen päätyttyä vuoden 1968 alussa. Monet tunnetut kulttuurivaikuttajat ja varsinkin pääkaupungin vasemmistolehdet ottivat kantaa Hansan puolesta ja arvostelivat ylioppilaskuntaa. Hannu Salama, Pentti ja Tuula Saarikoski, Jorma Ojaharju, Lassi Sinkkonen ja Mikko Niskanen allekirjoittivat Hansaa puolustaneen julkilausuman, joka julkaistiin "Suomen Sosialidemokraatissa". Hansa häädettiin lopulta tiloistaan maaliskuussa 1968, mistä syntyi suuri mediatapahtuma. Koska hotelli-ravintola ei suostunut lähtemään vapaaehtoisesti, sen irtaimisto jouduttiin kantamaan ulos. Häätöä käsiteltiin myöhemmin useassa oikeusasteessa, mutta ylioppilaskunta voitti jutun.


title: Hotelli Hansa

text: Hansan tilalle perustettiin Hotelli Borealis, joka jouduttiin kannattamattomana lopettamaan jo vuonna 1973. Vuonna 1979 puretun Uuden ylioppilastalon pihasiiven paikalle rakennettiin 1981 Hansatalona tunnettu liikerakennus.


title: Massavaje

text: Massavaje, joskus myös massakato, on ydinfysiikassa esiintyvä luonnonilmiö, jossa yksittäisen atomin kokonaismassa on pienempi kuin sen sisältämien vapaana olevien rakenneosasten (nukleonien) kokonaismassa. Massavaje voidaan laskea vapaana olevien rakennehiukkasten massoista vähentämällä yhtenäisen atomin kokonaismassa. Osa kokonaismassasta on sidosenergian muodossa. Jos atomi fissioituu eli hajoaa tytärnuklideiksi, sidosenergia vapautuu tavallisesti hiukkasten liike-energiana tai fotoneina. Tällöin voidaan laskea sidosenergian määrä massavajeesta tai toisinpäin tunnetulla Einsteinin yhtälöllä E=mc², jossa E on sidosenergia, m on massavaje ja c on luonnonvakio valonnopeus.


title: Kesäillan valssi (televisio-ohjelma)

text: Kesäillan valssi oli vuosina 1996–2011 Yle TV2 -kanavalla esitetty viihdeohjelma, jossa nähtiin artistivieraita viihdyttämässä tanssijoita tanssilavoilla eri puolilla Suomea. Ohjelmaa juonsi alusta alkaen Sari Tamminen.


title: Cliff Curtis

text: Clifford Vivian Devon ”Cliff” Curtis (s. 27. heinäkuuta 1968 Rotorua, Uusi-Seelanti) on uusiseelantilainen näyttelijä. Hänet tunnetaan muun muassa roolistaan "Fear the Walking Dead" -televisiosarjassa.


title: Per Mollerup

text: Per Mollerup (s. 20. helmikuuta 1942 Nakskov) on tanskalainen muotoilija ja tietokirjailija.


title: Per Mollerup

text: Mollerup opiskeli taloustieteitä Århusin kauppakorkeakoulussa 1960-luvulla ja väitteli arkkitehtuurin tohtoriksi Ruotsin Lundin yliopistossa 1997. Vuosina 1974–1984 hän julkaisi "Mobilia Design" -muotoilulehteä ja 1984–1988 "Tools Design Journal" -lehteä. Vuosina 1984–2009 hänellä oli Designlab-niminen yritys, joka erikoistui opastejärjestelmiin ja yritysten graafiseen ilmeeseen. Vuosina 2005–2009 Per Mollerup toimi muotoilun professorina Oslon taidekorkeakoulussa. Vuodesta 2009 hän on ollut viestinnän muotoilun (Communications Design) professorina Swinburne University of Technology -korkeakoulussa Australian Melbournessa.


title: Per Mollerup

text: Mollerupin muotoilutoimisto Designlab suunnitteli 1980-luvun puolivälistä lähtien opastejärjestelmiä muun muassa Kööpenhaminan (1989), Oslon (1996) ja Tukholman Arlandan (1998) lentoasemille. Vuonna 2002 valmistui Kööpenhaminan metron opastejärjestelmä. Designlabin muita asiakkaita ovat olleet sairaalat ja museot eri maissa. Designlab on palkittu yhdeksän kertaa Tanskan muotoiluneuvoston palkinnolla.


title: Per Mollerup

text: Muiden kansainvälisten asiantuntijoiden mukana Mollerup osallistui 2000-luvulla Viron, Latvian ja Liettuan kansallisten muotoilupoliittisten ohjelmien suunnitteluun.


title: Per Mollerup

text: Vuonna 1996 Per Mollerup sai Thorvald Bindesbøll -mitalin ja seuraavana vuonna Tanskan kirjatyöntekijöiden kunniapalkinnon. Hän on Viron muotoilujärjestön kunniajäsen.


title: Fjalar Åsten

text: Rafael Fjalar ”Fjalle” Åsten (8. huhtikuuta 1929 Helsinki – 26. tammikuuta 2016 Helsinki) oli suomalainen erotuomari useissa eri urheilulajeissa. Hän tuomitsi urallaan yhteensä lähes 10 000 ottelua, mikä lienee epävirallinen Suomen ennätys.


title: Fjalar Åsten

text: Ästen pelasi 1950-luvulla jalkapalloa ja jääpalloa Helsingin Palloseurassa. Vuonna 1955 hän ryhtyi erotuomariksi. Hän tuomaroi jalkapallo-, jääpallo-, käsipallo- ja kaukalopallo-otteluita. Jalkapallossa hän oli pääsarjatason ja käsipallossa kansainvälisen tason tuomari. Åstenin erotuomarinura päättyi vuonna 2001. Hän oli Suomen Palloliiton ainaisjäsen ja Helsingin Erotuomarikerhon kunniajäsen. Åsten oli mukana Stadin Slangi -yhdistyksen toiminnassa. Åsten kuoli Herttoniemessä kotinsa pihalla 26. tammikuuta 2016. Hän oli kuollessaan 86-vuotias.


title: Fjalar Åsten

text: Åstenin Hans-poika toimi myös jääpalloerotuomarina, ja Hansin Micke-Max-poika on pelannut jääkiekkoa. Åstenin tytär Krista/Kristiina Koskela pelasi pääsarjatasolla koripalloa ja käsipalloa. Åstenin tyttärenpoika Toni Koskela pelasi jalkapalloa miesten pääsarjassa ja ulkomailla ja on toiminut jalkapallovalmentajana.


title: Josh Barnett

text: Joshua Lawrence Barnett (s. 10. marraskuuta 1977 Seattle, Washington) on yhdysvaltalainen vapaaottelija ja showpainija. Hän voitti UFC:n raskaansarjan mestaruuden 2002 ja Pancrasen avoimen painoluokan mestaruuden 2003. Barnett otteli myös Pridessa ja Strikeforcessa.


title: Josh Barnett

text: Barnett oli harjoitellut ennen vapaaottelemista painia ja hieman potkunyrkkeilyä. Vuonna 1996 hän meni harjoittelemaan Jim Harrisonin salille vapaaottelemista ja vuotta myöhemmin Barnett aloitti vapaaottelu-uransa 1997 UFCF-organisaatiossa. Hän otteli viisi ottelua voittaen kaikki. Sittemmin 1999 Barnett siirtyi SuperBrawliin, jossa hän otteli ensimmäisessä ottelussaan Juha Tuhkasaarea vastaan voitokkaasti. Myöhemmin Barnett otteli myös Bobby Hoffmania ja Dan Severniä vastaan.


title: Josh Barnett

text: Barnett otteli ensi kerran UFC:ssä 17. marraskuuta 2000 UFC 28 tapahtumassa. Vastassa oli Gan McGee, jonka hän voitti teknisellä tyrmäyksellä toisessa erässä.


title: David Berry

text: David Berry on australialainen näyttelijä. Hänen tunnetuin roolinsa on James Bligh, jota hän näyttelee australialaisdraamassa "Kotiin takaisin".


title: David Berry

text: David Berry syntyi Kanadan Torontossa australialaisille vanhemmille, ja he muuttivat Sydneyyn Berryn ollessa seitsemänvuotias. Ennen näyttelijän uraa hän työskenteli toimittajana. Berrylla on kahden ystävänsä kanssa lauluryhmä Jersey to Motown.


title: Carlos Loyzaga

text: Carlos M. Loyzaga (29. elokuuta 1930 San Jose, Yhdysvaltain miehittämä Filippiinit – 27. tammikuuta 2016 San Juan) oli filippiiniläinen koripalloilija ja koripallovalmentaja. Häntä pidetään useissa arvioissa maan historian parhaana koripalloilijana.


title: Carlos Loyzaga

text: Loyzaga pelasi 1950- ja 1960-luvuilla Filippiinien miesten maajoukkueessa, joka voitti MM-pronssia Brasiliassa 1954 Loyzagan oltua turnauksen parhaita korintekijöitä. Filippiinien MM-mitali on vuoteen 2016 mennessä ainoa aasialaisen maan voittama. Loyzaga edusti Filippiinejä myös Chilen MM-kilpailuissa 1959, missä Filippiinit sijoittui kahdeksanneksi, ja kesäolympialaisissa Helsingissä 1952 (Filippiinit yhdeksäs) sekä Melbournessa 1956 (seitsemäs).


title: Carlos Loyzaga

text: Aasian kisoista Loyzagan edustama Filippiinit voitti neljä ja Aasian-mestaruuskilpailuista kaksi kultamitalia. Hän toimi myös koripallovalmentajana ja muun muassa johdatti Filippiinit Aasian mestaruuteen vuonna 1967. Loyzaga kuoli San Juanissa 27. tammikuuta 2016 85 vuoden ikäisenä.


title: Alexander Duff

text: Alexander Duff (1806–1878) oli skotlantilainen Intiassa työskennellyt lähetyssaarnaaja. Lisäksi hän kotimaassaan toimi lähetystieteen yliopisto-opetuksen hyväksi. Vuonna 1830 Duff perusti Kalkuttaan ylemmille kasteille suunnatun collegen. Hän perusti Intiaan muitakin kouluja. Hän pyrki kehittämään erityisesti koululähetystä. Duff uskoi, että hindulaisuus voitaisiin nujertaa parhaiten ylemmän englanninkielisen kouluopetuksen avulla. Vuonna 1843 hän liittyi vapaakirkkoon.


title: Malheurin kapina

text: Malheurin kapina tapahtui Yhdysvalloissa Oregonin osavaltiossa tammikuussa 2016. Tilanne sai ilmeisesti alkunsa karjapaimenten laidunnusoikeuksista liittovaltion mailla. Kaksi karjankasvattajaa, isä ja poika Hammond, oli tuomittu tuhopoltoista 2001 ja 2006 pitkiin vankeusrangaistuksiin. Hammondit itse olivat kertoneet polton syyksi tuholaisten polttamisen, mutta silminnäkijät olivat kertoneet heidän harjoittaneen salametsästystä. Hammondit olivat myös laiduntaneet karjaa omien maidensa lisäksi liittovaltion mailla. Oregonin Burnsissa pidettiin Hammondien vapauttamista vaativa rauhanomainen mielenosoitus tammikuussa 2016. Tämän jälkeen Ammon Bundyn johtamat aseistetut joukot valtasivat liittovaltion omistaman Malheurin luonnonpuiston ja sen päärakennuksen ilmoittaen sen päämajakseen. He itse ilmoittivat määräkseen noin 150 henkeä. FBI valtasi rakennuksen ja pidätti Bundyn ja kuusi muuta. Pidätyksen yhteydessä käydyssä ammuskelussa kuoli yksi ja haavoittui yksi.


title: Malheurin kapina

text: Kapina päättyi 12. helmikuuta 2016 viimeisenkin antauduttua. Kapinaa pidettiin Yhdysvalloissa äärimmäisenä osoituksena liittovaltiovastaisista mielipiteistä.


title: Malheurin kapina

text: Lokakuussa 2016 valamiehistö vapautti kaikki seitsemän pääsyytettyä.


title: Bonilha

text: Wallace Bonilha Félix (s. 26. tammikuuta 1996) on brasilialainen jalkapalloilija, joka edustaa Veikkausliigassa pelaavaa FC Lahtea lainalla kotimaansa Fluminensesta. Pelipaikaltaan Bonilha on keskikenttäpelaaja.


title: Bonilha

text: Bonilha on Fluminensen kasvatti. Hän voitti vuonna 2015 seuran alle 20-vuotiaiden joukkueen paidassa ikäluokan Brasilian mestaruuden. Tammikuussa 2016 Bonilha siirtyi kauden 2016 kattavalla lainasopimuksella Fluminensen yhteistyöseuraan, Suomen Veikkausliigassa pelaavaan FC Lahteen.


title: Euller

text: Euller da Silva Rodrigues (s. 30. tammikuuta 1995) on brasilialainen jalkapalloilija, joka edustaa Veikkausliigassa pelaavaa FC Lahtea lainasopimuksella kotimaansa Fluminensesta. Pelipaikaltaan Euller on hyökkääjä.


title: Euller

text: Euller on Fluminensen kasvatti. Tammikuussa 2016 hän siirtyi kauden 2016 kattavalla lainasopimuksella Fluminensen yhteistyöseuraan, Suomen Veikkausliigassa pelaavaan FC Lahteen.


title: Edzná

text:
Edzná on muinainen mayaintiaanien kaupunki ja nykyinen arkeologinen alue Jukatanin niemimaan pohjoisosassa Meksikossa. Se sijaitsee noin 65 kilometriä Campechen kaupungista pohjoiseen.
Edznán huomattavin rakennus on 40 metriä korkea päätemppeli, jonka huipulta näkee laajalti ympäristöön. Ensimmäiset havainnot asutuksesta on vuodelta 400 eaa. ja viimeiset 1500-luvulta.


title: Edzná

text: Alue on matkailijoille avoinna.


title: Rise (Skilletin albumi)

text: Rise on Skilletin kahdeksas studioalbumi. Se julkaistiin 25. kesäkuuta 2013 levymerkillä Word Records.


title: Amédée Bollée fils

text: Amédée Bollée fils oli vuosina 1885–1922 toiminut ranskalainen ajoneuvovalmistaja.


title: Amédée Bollée fils

text: Autotehtaan perusti Amédée Bollée nuorempi, vuosina 1873–1881 höyryautoja valmistaneen Amédée Bollée vanhemman poika. Vuonna 1885 Ranskan Le Mansiin perustettu yritys valmisti autoja "Amédée Bollée" -nimellä. Yhtiön tuotanto lopetettiin vuonna 1922. Yhtiön toiminta oli ennen I maailmansotaa varsin menestyksekästä ja sen myöntämillä lisensseillä valmistivat ajoneuvoja ranskalainen De Dietrich (Lunéville), saksalainen De Dietrich (Niederbronn) ja itävaltalainen Leesdorfer Automobilwerke.


title: Amédée Bollée fils

text: Amédée Bollée nuorempi valmisti ensimmäisen autonsa vuonna 1885 isänsä avustamana. Kyseinen auto oli kaksipaikkainen, hörykoneella varustettu ajoneuvo. Samana vuonna hän valmisti myös pienemmän, omaa suunnittelua olevan höyryauton.


title: Amédée Bollée fils

text: Vuonna 1889 aloitettiin tutkimustyö polttomoottorien parissa ja ensimmäiset sarjana valmistuneet polttomoottoriajoneuvot ajoittuvat vuoden 1895 vaiheille. Korimallina oli nelipaikkainen Vis-à-vis, jonka kaksisylinterinen moottori antoi tehoa 6 hevosvoimaa ja voimansiirto vetävälle taka-akselille tapahtui hihnan välittämänä. Yksi tällainen ajoneuvo otti osaa vuonna 1896 ajettuun Pariisi–Marseille–Pariisi-kilpailuun. Vuonna 1898 virtaviivaisella korilla varustettu malli otti 3. sijan Pariisi–Amsterdam-kilpailussa. Vuonna 1899 esiteltiin 20 hv:n nelisylinterisellä, 6300 cm³: n moottorilla varustettu kilpa-auto. Sarjatuotantomalleina olivat 10 hv:n kaksisylinterinen- ja 12 hv:n nelisylinterinen malli. Vuodesta 1904 lähtien nelisylinterinen moottori oli sijoitettu auton keulalle pystyasentoon ja jäähdyttimen pyöreä muoto oli samankaltainen kuin Delaunay-Belleville -autoissa. Vuosien 1907–1914 välisenä aikana valmistettiin mallia "Type E". Tämän 6333 cm³:n moottorilla varustetun mallin hintataso oli samaa luokkaa Rolls-Royce Silver Ghostin kanssa ja niitä valmistettiin 200 kappaletta. Vuonna 1912 esiteltiin 4000 cm³:n moottorilla varustettu "Type F".


title: Amédée Bollée fils

text: I maailmansodan jälkeen valmistui vielä joitain "Type F" -mallin autoja, mutta Amédée Bollée fils, kuten niin monet muutkin ajoneuvovalmistajat, kaatui sodan jälkeiseen taloustilanteeseen. Sotatuotannon jäljiltä yhtiön palkkalistoilla oli paljon työvoimaa, uusien automallien kehitystä ei oltu tehty vuosiin, tuotantolinjojen ajantasaistaminen vaati runsaasti pääomaa ja inflaation takia autojen myynti oli alamaissa.


title: Love (Asan albumi)

text: Love on suomalaisen rap-artistin Asan yhdeksäs albumi, joka julkaistiin 21. elokuuta 2015. Sen kappaleissa käytetään taustoina materiaalia vuosina 1966–1979 toimineen Love Recordsin katalogista. Albumi sijoittui Suomen virallisella listalla parhaimillaan kakkossijalle.


title: Love (Asan albumi)

text: Soundin Sami Nissinen antoi albumille kolme tähteä viidestä, kehuen Didier Selinin ja Jukka Immosen vanhojen samplejen ja modernin musiikin yhdistelemisen onnistuneisuutta.


title: Love (Asan albumi)

text: Kaikki kappaleet sanoittanut Asa, ellei toisin mainittu.


title: Bilebändi 2012

text: Bilebändi 2012 oli keväällä 2012 Yle TV2-kanavalla esitetty viihdeohjelma, jossa etsittiin suomen parasta bilebändia. Juontajina toimi Kalle Lindroth ja Anna Laulumaa. Tuomareina toimi Hanna-Riikka Siitonen, Jarkko Ahola ja Juha Torvinen. Bilebändeinä kisasivat Remix, Likka, Grooving High Allstars, Roope Salminen & Koirat, Playa Band, Circus Showband, Lipsaset ja The Jags.


title: Bilebändi 2012

text: Finaalijaksossa vierailevana tuomarina nähtiin Virve Rosti. Voittajaksi selviytyi Lipsaset ja toiseksi Grooving High Allstars.


title: Tala

text: Tala on muun muassa seuraavien suomalaisten sukunimi:


title: Eero Tala

text: Eero Otto Juhani Tala (26. syyskuuta 1931 Kiikka – 20. kesäkuuta 2005 Turku) oli suomalainen lääkäri ja professori.


title: Eero Tala

text: Talan vanhemmat olivat maanviljelijä Otto Jalmari Tala ja Olga Maria Järvinen ja puoliso vuodesta 1955 Maija-Leena Teinilä. Tala tuli ylioppilaaksi Tyrvään yhteiskoulusta 1950 ja valmistui lääketieteen lisensiaatiksi 1957. Hän oli Turun yliopiston keuhkosairauksien vt. professori 1968–1969 ja keuhkosairauksien professori 1970–1994. Tala tutki farmakologiaa, tuberkuloosia ja keuhkosyöpää. Aiemmin Tala työskenteli Paimion parantolassa 1960-luvulta alkaen ensin apulaislääkärinä ja sitten ylilääkärinä. Hänen väitöskirjansa vuodelta 1967 käsitteli keuhkosyövän diagnostiikkaa. Hän oli Turun yliopiston lääketieteellisen tiedekunnan dekaani 1983–1985.


title: Morten Andersen

text: Morten Andersen (s. 19. elokuuta 1960 Kööpenhamina) on tanskalainen entinen amerikkalaisen jalkapallon pelaaja. Hänen pelipaikkansa oli potkaisija.


title: Morten Andersen

text: Vaihto-opiskelijana lajin pariin päätynyt Andersen pelasi NFL:ssä viidessä eri seurassa vuosina 1982–2007. Hän on kaikkien aikojen listalla ensimmäisenä sekä tehdyissä pisteissä (2544) että pelatuissa otteluissa (382). Viimeisessä ottelussaan kauden 2007 päätteeksi hän oli 47-vuotiaana sarjan historian toiseksi vanhin pelaaja.


title: Morten Andersen

text: Andersen on NFL:n historian ainoa tanskalainen pelaaja.


title: Henning Koppel

text: Henning Koppel (8. toukokuuta 1918 Kööpenhamina – 27. kesäkuuta 1981 Kööpenhamina) oli tanskalainen muotoilija, korutaiteilija ja graafikko. Hän lukeutuu toisen maailmansodan jälkeisen ajan merkittävimpiin pohjoismaisiin muotoilijoihin. Hän sai Lunning-palkinnon 1953.


title: Henning Koppel

text: Henning Koppel opiskeli vuosina 1935–1936 Bizzie Høyerin ja 1937 Anker Hoffmannin oppilaana Tanskan kuninkaallisessa taideakatemiassa Kööpenhaminassa ja vietti sen jälkeen lukuvuoden Académie Ransonissa Pariisissa.


title: Henning Koppel

text: Toisen maailmansodan ajan Koppel oli maanpakolaisena Tukholmassa. Hän työskenteli tuolloin ruotsalaiselle Orreforsille ja Svenskt Tennille. Näihin aikoihin hän aloitti myös kulta- ja hopeakorujen teon.


title: Henning Koppel

text: Vuonna 1945 Henning Koppel palasi Tanskaan ja aloitti yhteistyön hopeaseppä Georg Jensenin (1866–1935) perustaman yrityksen kanssa, joka jatkui Koppelin kuolemaan asti. Hän suunnitteli yhtiölle muun muassa pöytähopeita. Luonnonmuotoja käyttävissä hopeakoruissaan Koppel hyödynsi vaikutteita Hans Arpin ja Constantin Brâncușin abstrakteista veistoksista. Hän sai koruillaan kultamitalin Milanon IX triennalessa 1951.


title: Henning Koppel

text: Vuosina 1961–1981 Koppel suunnitteli myös keramiikaa tanskalaiselle Bing & Grøndahlille ja vuodesta 1967 kelloja ja valaisimia Louis Poulsenille. Tanskan postilaitos tilasi häneltä postimerkkejä.


title: Henning Koppel

text: Henning Koppelin veli oli arkkitehti Nils Koppel ja tytär tekstiilisuunnittelija Nina Koppel (1942–1989).


title: Eerik Klipping

text:
Eerik Klipping (Eerik V Kristoffersson, 1250–1286) oli Jelling-sukuun kuulunut Tanskan kuningas vuosina 1259–1286. Hän joutui ensimmäisenä Tanskan kuninkaana kutsumaan vuonna 1282 koolle maan ylimystön valtakunnankokouksen ("danehoffet"), mikä oli askel kohti nykyaikaista lainsäädäntöä. Lisänimi Klipping viittaa setelien leikkaamiseen, sillä Eerik joutui devalvoimaan maan valuutan rahoittaakseen sodankäyntiä. Lopulta kuningas pakotti kirkon luovuttamaan varojaan valtiolle. Ylimystö oli kuitenkin tyytymätön ja järjesti Eerik Klippingin murhan 22. marraskuuta 1286 Finderupissa. Kuninkaaksi nousi hänen poikansa Eerik Menved.
Hänen tyttärestään Märta Eerikintyttärestä tuli Ruotsin kuningatar.


title: M-Anisiinihappo

text: m-Anisiinihappo eli 3-metoksibentsoehappo (CHO) on aromaattisiin karboksyylihappoihin kuuluva orgaaninen yhdiste. Yhdistettä voidaan käyttää aromiaineena ja muiden kemikaalien valmistukseen. m-Anisiinihappo on o-anisiini- ja anishapon isomeeri.


title: M-Anisiinihappo

text: Huoneenlämpötilassa m-anisiinihappo on valkoista kiteistä ainetta. Se liukenee hieman veteen ja paremmin useisiin orgaanisiin liuottimiin kuten etanoliin, dietyylieetteriin, kloroformiin ja bentseeniin. m-Anisiinihappo on heikko happo, mutta hieman bentsoehappoa vahvempi. Sen pK-arvo on 4,09.


title: M-Anisiinihappo

text: m-Anisiinihappoa voidaan valmistaa m-klooribentsoehapon ja metanolin välisellä reaktiolla. Yhdistettä voidaan käyttää ruuissa aromiaineena sekä eräiden muiden yhdisteiden kuten lääkkeenä käytettävän glikvidonin valmistamiseen.


title: Olaf Henriksen

text: Olaf Henriksen (26. huhtikuuta 1888 Kirkerup – 7. lokakuuta 1962 Norwood, Massachusetts) oli tanskalainen baseballpelaaja.


title: Olaf Henriksen

text: Henriksen on ainoa MLB:ssä pelannut tanskalainen. Hän edusti vuosina 1911–1917 seitsemän kauden ajan Boston Red Soxia. Henriksen voitti joukkueen riveissä World Seriesin kolmesti, vuosina 1912, 1915 ja 1916.


title: Olaf Henriksen

text: Peliuransa jälkeen Henriksen jäi asumaan Yhdysvaltoihin. Hän kuoli lokakuussa 1962, 74 vuoden iässä.


title: Thomas Bjørn

text: Thomas Bjørn (s. 18. helmikuuta 1971 Silkeborg) on tanskalainen ammattilaisgolfaaja. Vuonna 1993 ammattilaisuransa aloittanut Bjørn on kaikkien aikojen menestynein tanskalainen golfaaja.


title: Thomas Bjørn

text: Major-turnauksista Bjørnillä on muun muassa kolme toista sijaa, sekä yhteensä kahdeksan top 10 -sijoitusta. Vuoden 2003 The Open Championshipissa hän johti viimeisen kierroksen 15. reiän jälkeen kahdella lyönnillä, mutta menetti voiton 16. reiän tuplabogeyyn.


title: Thomas Bjørn

text: Kaikkiaan Bjørn on voittanut 21 ammattilaisturnausta, joista 15 European Tourilla.


title: Thomas Bjørn

text: Ryder Cupissa Bjørn on ollut mukana Euroopan joukkueessa kolmesti, vuosina 1997, 2002 ja 2014. Eurooppa on voittanut kaikki kolme turnausta.


title: Itä-Aasian kylmäaalto 2016

text: Vuoden 2016 Itä-Aasian kylmäaalto oli tammikuussa 2016 sattunut kylmän sään aalto, jonka uskotaan aiheuttaneen yli sadan ihmisen kuoleman itäisessä Aasiassa. Perjantaista 22. tammikuuta maanantaihin 25. tammikuuta kestäneen aallon aikana ennätyksellisen matalia lämpötiloja koettiin monin paikoin Thaimaasta Japaniin ulottuvalla vyöhykkeellä. Suurin osa kuolleista oli Taiwanissa, jossa asunnoissa ja taloissa ei tavallisesti ole keskuslämmitystä trooppisen ilmaston vuoksi. Useimmat kuolleista olivat vanhuksia. Etelä-Koreassa yli 60 000 matkailijaa joutui jäämään viikonlopun yli Jejun saarelle, kun lentoasema suljettiin kylmän sään ja lumisateen vuoksi.


title: Henrik Lundgaard

text: Henrik Lundgaard (s. 26. helmikuuta 1969) on tanskalainen kilpa-autoilija.


title: Henrik Lundgaard

text: Lundegaard voitti rallin EM-sarjan kaudella 2000. MM-tasolla hänen ainoa pisteensä tuli kauden 1997 avauskilpailusta Monte Carlo -rallista, jossa hän sijoittui kuudenneksi.


title: Henrik Lundgaard

text: Lundegaard kilpaili pääasiassa Toyota Corolla WRC:llä. Hän ajoi viimeisen rallinsa vuonna 2003, jonka jälkeen hän on kilpaillut eri ratasarjoissa.


title: Muhammad ibn Jarir al-Tabari

text: Muhammad ibn Jarir al-Tabari (838–923) oli persialainen historioitsija ja koraaninselittäjä. Hän kirjoitti ensimmäisen arabiankielisen maailmanhistorian.


title: Janez Ožbolt

text: Janez Ožbolt (22. elokuuta 1970 Stari Trg pri Ložu, Slovenian ST, Jugoslavia) on entinen slovenialainen ampumahiihtäjä. Ožbolt teki pitkän uran kansainvälisesti, mutta ei koskaan saavuttanut menestystä.


title: Janez Ožbolt

text: Ožbolt kilpaili ampumahiihdon maailmancupissa yhteensä 12 kautta. Paras kokonaiskilpailun sijoitus oli 30 kaudelta 2000–2001. Yksittäisissä kilpailuissa Ožbolt sijoittui kymmenen parhaan joukkoon yhteensä viidesti. Ožboltin paras sijoitus oli kauden 1994–1995 avauskilpailusta tullut seitsemäs sija.


title: Janez Ožbolt

text: Olympialaisissa Ožbolt kilpaili peräti viisi kertaa. Paras henkilökohtainen saavutus oli vuoden 1994 olympialaisten yhdeksäs sija 10 kilometrin kilpailussa. Ampumahiihdon maailmanmestaruuskilpailuissa Ožbolt oli parhaimmillaan vuonna 2001 sijalla 16.


title: Janez Ožbolt

text: Siviiliammatiltaan Ožbolt toimii Slovenian asevoimien kouluttajana.


title: Amédée Bollée

text: Amédée-Ernest Bollée (11. tammikuuta 1844 – 20. tammikuuta 1917) oli ranskalainen kellonvalaja ja höyryautojen kehittämiseen erikoistunut keksijä. Vuodesta 1867 lähtien hänet tunnettiin nimellä Amédée Bollée vanhempi ("Amédée père") erotuksena hänen samannimisestä pojastaan, Amédée-Ernest-Marie Bolléesta (1867–1926).


title: Amédée Bollée

text: Amédée-Ernest oli vuonna 1842 Le Mansiin muuttaneen kellonvalajan ja keksijän Ernest-Sylvain Bolléen vanhin poika. 1860-luvulla Ernest-Sylvain sairastui vakavasti ja hänen oli luovuttava yritystoimiensa päivittäisten asioiden hoitamisesta. Hän siirsi näitä tehtäviä kolmelle pojalleen; Amédée-Ernest sai vastuulleen kellojen valamistoiminnan, Ernest-Jules (1846–1922) johti vesipumppujen valmistusta ja nuorin pojista, Auguste-Sylvain Bollée (1847–1906) sai vastuulleen "Éolienne Bollée" -tuulivoimaturbiinien valmistuksen.


title: Amédée Bollée

text: Amédée vanhempi valmisti ensimmäisen höryvoimakäyttöisen ajoneuvonsa vuonna 1873 ja vuonna 1875 hänen "L'Obeissante" ("Tottelevainen") -niminen ajoneuvonsa suoritti ensimmäisen etappiajonsa. Ajoneuvo kuljetti 12 hengen seurueen Le Mans'sta Pariisiin ja 30 km/h:n marssinopeudella matkanteko otti aikaa 18 tuntia. Ajoneuvon huippunopeus oli 40 km/h. Voiman tuotto tapahtui höyrykoneella, jossa molemmilla takapyörillä oli oma V2-työsylinteriasetelmansa. Alkuperäinen ajoneuvo on talletettu Pariisin tiede- ja tekniikkamuseoon ("Conservatoire National des Arts et Métiers").


title: Amédée Bollée

text: Vuonna 1878 Amédée vanhempi suunnitteli " La Mancelle" -nimisen höyryauton, jota voitaneen pitää ensimmäisenä sarjavalmisteisena ajoneuvona, koska sitä valmistettiin 50 kappaletta. Nimi La Mancelle tarkoittaa femiiniä lemansilaista. La Mancelle omaa useita, omana aikanaan edistyksellisiä ominaisuuksia. Kattila sijaitsi matkustamon jälkeen, ajoneuvon takaosassa ja itse kone oli edessä. Höyrykoneelta voima siirtyi kampikoneistolta hammaspyörälle, josta oli ketjuveto taka-akselille. Kuljettaja istui etummaisena, höyrykoneen takana ja ajoneuvon ohjaus etuakselile oli järjestetty pystysuoran akselin ja ohjauspyörän avulla. Kaikki neljä pyörää ovat erillisjousitetut. Tämä konfiguraatio muistuttaa myöhempien autojen rakennetta huomattavasti enemmän kuin monissa muissa höyryautoissa. Yksi alkuperäinen yksilö on säilynyt ja se on näytteillä Musée des 24 Heures du Mans -automuseossa.


title: Amédée Bollée

text: "L'Obeissanten" ja "La Mancellen" saama julkisuus ja sitä kautta myös kaupallinen menestys varmisti Bolléen tuotantolaitoksen taloudellisen pohjan ja Amédée vanhempi uskalsi ottaa suunnitellakseen ja valmistaakseen höyrykoneella toimivan ajoneuvoyhdistelmän. Vuonna 1879 valmistunut "Marie-Anne" kykeni 100 hevosvoimaisen höyrykoneensa ja kolmeportaisen vaihteistonsa voimalla vetämään 35 tonnin massaa 6 %:n pituussuntaisissa nousuissa.


title: Amédée Bollée

text: "Marie-Anne" oli suunnittelultaan samankaltainen kuin "La Mancelle", pystykattila sijaitsi takana, höyrykone edessä ja veto takapyörille, mutta voimalinjan rakenteet olivat luonnollisesti suurempia voimia kestäviä. "Marie-Anne" kykeni liikkumaan hyvin omavaraisesti, koska siihen oli liitetty tenderi eli erillinen polttoaine- ja vesivaunu.


title: Amédée Bollée

text: "La Rapide" ("Nopea") valmistui vuonna 1881 ja se tuli tunnetuksi kilometri-minuutissa -haamurajan ylittämisestä, vaunun huippunopeus oli 62 km/h. "La Rapidessa" kattila, höyrykone ja hallintalaitteet oli ryhmitetty ajoneuvon etuosaan, jolloin ajoneuvo oli teoriassa yhden henkilön ajettavissa.


title: Jellingin riimukivet

text: Jellingin riimukivet ovat kaksi riimukiveä Jellingin kaupungissa Tanskassa. Gorm Vanha pystytti noin vuonna 950 pienemmän kivistä vaimonsa Thyran kunniaksi ja tämän poika Harald Sinihammas suuremman noin vuonna 965 vanhempiensa ja omien saavutustensa kunniaksi. Pienemmässä kivessä on kahdella puolella riimukirjoitusta, mutta isommassa kivessä on lisäksi kaksi hahmoa. Niistä toisessa on Jeesus ja toisessa eräänlainen eläinhahmo.


title: Jellingin riimukivet

text: Jellingin kivet sijaitsevat Jellingin kaupungissa kirkon eteläpuolella. Ne seisovat kahden suuren hautakukkulan välissä.


title: Jellingin riimukivet

text: Kuningas Gorm Vanhan pystyttämä pienempi kivi on vaaleanharmaata hienorakeista gneissiä. Kiven etupuolella on kolme pystysuuntaista riimuriviä, kun sen takapuolella on vain yksi rivi. Takapuolen rivi päättyy kahteen käärmeen päähän, jotka on tehty siihen koristetarkoituksessa. Päät ovat kuluneet, mutta ne voidaan nähdä vielä voimakkaassa epäsuorassa valossa.


title: Jellingin riimukivet

text: Kivessä lukee ”Kuningas Gorm teki tämän monumentin vaimonsa Thyren, Tanskan ylpeyden kunniaksi”.


title: Jellingin riimukivet

text: Kuningas Harald Sinihampaan pystyttämä suurempi kivi on vaaleanharmaata graniittigneissiä, jossa on luonnollista punaraitaista kuviointia. Sillä on kolme sivua, joista yhteen on tehty riimukirjoitusta vaakasuoraan ja kahteen on kaiverrettu kuva.


title: Jellingin riimukivet

text: Riimukirjoituksessa sanotaan ”Kuningas Harald käski tehdä tämän monumentin isänsä Gormin ja äitinsä Thyren muistoksi – Harald, joka sai valtaansa koko Tanskan ja Norjan ja teki tanskalaisista kristittyjä”. Kiveä on sen tekstin takia kutsuttu ”Tanskan kastetodistukseksi”, sillä Harald julistaa siinä virallisesti maan kristilliseksi. Tanskalaiset olivat kuitenkin kääntyneet jo ainakin osin kristinuskoon aikaisemmin: esimerkiksi kuningas Harald Klak kastettiin Mainzissa vuonna 826.


title: Jellingin riimukivet

text: Riimukirjoitus on tyypillistä skandinaavista, mutta kuvien aiheet ovat uudenlaisia. Toinen kuvista esittää mieshahmoa, joka tulkittiin pitkään Haraldiksi itsekseen. Se esittää kuitenkin Jeesusta ristillä tai oikeastaan elämän puulla. Toinen kuvista on puolestaan eläinhahmo, joka edustaa niin sanottua Mammen-tyyliä.


title: Jellingin riimukivet

text: Gorm Vanha pystytti noin vuonna 950 vanhemman ja pienemmän Jellingin riimukivistä vaimonsa Thyran kunniaksi. Nuoremman riimukiven puolestaan pystytti noin vuonna 965 Gormin poika Harald Sinihammas.


title: Jellingin riimukivet

text: Gorm Vanhan riimukivi toimi vuoden 1600 tienoilla läheisen kirkon penkkinä sen sisäänkäynnin vieressä. Nykyiseen paikkaansa kivi siirrettiin vuosien 1627–1639 paikkeilla. Kiven alkuperäistä paikkaa ei ole tiedossa. Haraldin riimukivi puolestaan on alkuperäisessä paikassaan.


title: Jellingin riimukivet

text: Kivet valittiin 1994 yhdessä viereisten hautakumpujen ja kirkon kanssa Unescon maailmanperintöluetteloon.


title: Eliel Muoniovaara

text: Eliel Muoniovaara (1. kesäkuuta 1918 Helsinki – 24. helmikuuta 1993 Helsinki) oli suomalainen arkkitehti, joka tuli tunnetuksi yli 60 elokuvateatterisalin suunnittelijana. Ensimmäiset niistä olivat Kino Herttua Herttoniemen Erätorilla (1956–1957) ja Bio Bristol Helsingin Aikatalossa (1961), joissa hän vastasi koko talon suunnittelusta. Hän suunnitteli myös muun muassa Kluuvikadun Maximin uudisrakennuksen (1974) ja Forumin seitsemän teatterisalia (1985). Hänen suunnittelemansa on myös Hakaniemen Metallitalo (1965). Herttoniemeen Muoniovaara suunnitteli 1950-luvulla Erätorin tornitalot ja ostoskeskuksen, jonka yhteydessä hän myös itse asui. Munkkivuoreen vuonna 1956 suunniteltu Ulvilantie 19 -kokonaisuus koostuu useamman arkkitehtonisesti merkittävän rakennuksen kokonaisuudesta


title: Tabari

text: Tabari ja al-Tabari tarkoittavat "tabaristanilainen". Tabaristan on iranilainen maakunta, joka vastaa nyky-Iranin Mazandarania.


title: Tabari

text: Tällä nisballa, nimellä, tunnetaan useita oppineita:


title: Pekka Tala

text: Pekka Mikael Tala (28. kesäkuuta 1919 Lahti – 22. maaliskuuta 2010) oli suomalainen kirurgi ja professori.


title: Pekka Tala

text: Talan vanhemmat olivat konttoripäällikkö Mikko Tala ja Hilja Syvänen ja puoliso vuodesta 1945 Tyyne Elisabet Anttila. Tala tuli ylioppilaaksi Lahden yhteiskoulusta 1938 ja valmistui lääketieteen lisensiaatiksi 1947. Lääketieteen ja kirurgian tohtoriksi hän väitteli 1957, jolloin hän sai myös rintaelinkirurgian erikoislääkärin pätevyyden. Kirurgian erikoislääkärin pätevyyden hän sai 1954. Talasta tuli Helsingin yliopiston kirurgian dosentti vuonna 1958. Hän toimi 1950-luvulla lääkärinä eri sairaaloissa ja parantoloissa, samoin kuin kuntien ja yksityisten yritysten palveluksessa, HYKSin rintakirurgian apulaisylilääkäriksi hän tuli vuonna 1960. Tala oli Helsingin yliopiston kirurgian professori vuodesta 1968. Hänen tutkimusaiheitaan olivat rintaelin-, sydän- ja verisuonikirurgia.


title: Reino Helkesalo

text: Reino Helkesalo (17. toukokuuta 1931 – 21. tammikuuta 1993 Helsinki) oli suomalainen elokuva- ja televisiolavastaja. Hän lavasti muun muassa elokuvat "Pojat (1962), Juokse kuin varas" (1964) ja "Rakkaus alkaa aamuyöstä" (1966).


title: Reino Helkesalo

text: Helkesalo aloitti elokuvauransa vuonna 1947 Oy Suomen Filmiteollisuuden studioapulaisena, siirtyi sitten yhtiön laboratorioon ja vuonna 1959 lavastajaksi. SF:n lopetettua Helkesalo siirtyi lavastajaksi Mainostelevisioon. Siellä hän lavasti muun muassa monia MTV-teatterin televisionäytelmiä.


title: Avaruuden sankari

text: Avaruuden sankari ("Flight of the Navigator") on Randal Kleiserin ohjaama nuorten tieteiskomedia, joka tuli ensi-iltaan Yhdysvalloissa 30. heinäkuuta 1986. Elokuvassa 12-vuotias David (Joey Cramer) joutuu siepatuksi vieraan sivilisaation avaruusalukseen, ja palatessaan huomaa siirtyneensä vuodesta 1978 vuoteen 1986, mutta olevansa itse yhä samanikäinen, nyt nuorempi kuin pikkuveljensä. NASA saa haltuunsa maahan pudonneen UFOn, ja yhtäläisyyksiä pojan ja sen välillä alkaa löytyä.


title: Avaruuden sankari

text: "Video-oppaassa" vuodelta 1994 Harri Närhi piti elokuvan tinkimättömästä toteutuksesta ja hyvistä erikoistehosteista ja antoi elokuvalle neljä tähteä viidestä, mikä vastaa sanallista arviota ”erinomainen”.


title: Sinkkutanssit

text: Sinkkutanssit oli kesällä 2012 Yle TV2-kanavalla esitetty tositelevisio-ohjelma, jossa kolme sinkkunaista ja miestä etsivät toisilleen tansittajaa loppuelämän tai kesän ajaksi. Tanssiopettajina ja juontajina toimi Satu Markkanen ja Janne Talasma.


title: Les Sucettes

text: Les Sucettes (Tikkukaramellit) on ranskalaisen laulajan France Gallin esittämä kappale vuodelta 1966. Sen kirjoitti Serge Gainsbourg. Kappale aiheutti kohua näennäisesti viattomalla, mutta fellaatioon viittaavalla sanoituksellaan.


title: Les Sucettes

text: Serge Gainsbourg teki yé-yé-musiikkia esittävälle Gallille useita menestyneitä kappaleita, muun muassa vuoden 1965 Euroviisut voittaneen kappaleen ”Poupée de cire, poupée de son”. 1960-luvulla Ranskassa suosittu yé-yé oli viattoman imagon omaavien nuorten naisten esittämää popmusiikkia, jonka sanoitukset kertoivat esimerkiksi ensirakkaudesta.


title: Les Sucettes

text:
”Les Sucettes” -kappaleen sanat kertovat Annie-nimisestä tytöstä, joka pitää tikkareista, mutta ne myös viittaavat suuseksiin. Tuolloin 18-vuotias Gall sanoi myöhemmin, ettei tiennyt kappaleen kaksimielisestä tarkoituksesta. Hän piiloutui hetkeksi julkisuudelta saatuaan tietää kappaleen todellisen merkityksen; Gallin ja Gainsbourgin yhteistyö loppui pian tämän jälkeen. Vuonna 2015 Gall sanoi Le Parisien -lehden haastattelussa kokeneensa tulleensa nöyryytetyksi.
Gainsbourg esittää itse kappaleen albumilla "Jane Birkin / Serge Gainsbourg" (1969).


title: George Bancroft (näyttelijä)

text: George Bancroft (30. syyskuuta 1882 Philadelphia, Pennsylvania – 2. lokakuuta 1956 Los Angeles, Kalifornia) oli yhdysvaltalainen näyttelijä. Hän oli ehdolla parhaan miespääosan Oscar-palkintoon vuoden 1929 elokuvasta "Thunberbolt".


title: Manuel Velázquez

text: Manuel Velázquez Villaverde (24. tammikuuta 1943 Madrid – 15. tammikuuta 2016 Fuengirola) oli espanjalainen jalkapalloilija. Hän oli pelipaikaltaan keskikenttäpelaaja ja edusti suurimman osan urastaan Real Madridia.


title: Manuel Velázquez

text: Velázquez oli Real Madridin oma kasvatti. Hän liittyi seuran junioreihin vuonna 1958 ja debytoi edustusjoukkueessa vuonna 1965 käytyään sitä ennen lainalla Rayo Vallecanossa ja Málagassa. Velázquez kuului Real Madridin niin sanottuun "yeyé"-sukupolveen, joka voitti Euroopan cupin vuonna 1966. Ensimmäistä kauttaan joukkueessa pelannut Velázquez nousi kauden aikana merkittävään rooliin ja oli avauskoonpanossa myös Partizania vastaan pelatussa loppuottelussa. Hän oli omalta osaltaan vauhdittamassa jo ikääntyneen Ferenc Puskásin lopullista vetäytymistä pelikentiltä. Velázquez oli taitava pelinrakentaja, ”keskikentän aivot”, jota osa madridilaisyleisöstä piti kuitenkin liian eleettömänä. Myöhempinä vuosina hän kamppaili peliajasta saksalaisen Günter Netzerin kanssa.


title: Manuel Velázquez

text: Velázquez pelasi Real Madridin edustusjoukkueessa 12 kauden aikana yhteensä 402 virallista ottelua, joista 301 Espanjan korkeimmalla sarjatasolla Primera Divisiónissa, ja teki 59 maalia. Euroopan cupin lisäksi hän voitti kuudesti Espanjan-mestaruuden ja kolmesti Espanjan cupin Copa del Reyn. Hänen uransa Real Madridissa päättyi loukkaantumiseen vuonna 1977. Vuonna 1978 Velázquez pelasi vielä North American Soccer Leaguen Toronto Metros-Croatiassa.


title: Manuel Velázquez

text: Espanjan maajoukkueessa Velázquez pelasi kymmenen ottelua vuosina 1967–1975.


title: Thunderbolt (vuoden 1929 elokuva)

text: Thunderbolt on vuonna 1929 ensi-iltansa saanut yhdysvaltalainen rikoselokuva, jonka on ohjannut Josef von Sternberg. George Bancroft oli ehdolla parhaan miespääosan Oscar-palkintoon roolistaan.


title: Eero Takala

text: Eero Matias Takala (25. marraskuuta 1924 Honkajoki – 11. heinäkuuta 1995) oli suomalainen juristi. Hän oli korkeimman oikeuden oikeusneuvos.


title: Eero Takala

text: Takala suoritti ylemmän oikeustutkinnon 1950 ja sai varatuomarin arvon 1953. Hän valmistui lakitieteen kandidaatiksi ja lisensiaatiksi 1954. Oma asianajotoimisto nimellä Takalan Asianajotoimisto hänellä oli 1954–1974. Hän oli korkeimman oikeuden ylimääräinen oikeusneuvos 1972–1974 ja oikeusneuvos 1975–1992. Markkinatuomioistuimen puheenjohtaja hän oli vuosina 1978–1980 ja laintarkastuskunnan jäsen 1978-1980.


title: Luettelo televisiosarjan Narcos jaksoista

text: "Narcos" on yhdysvaltalainen rikosdraamasarja, jonka ensimmäinen tuotantokausi julkaistiin Netflixissä 28. elokuuta 2015. Sarjan kaksi ensimmäistä tuotantokautta kertovat kolumbialaisesta huumeparonista, Pablo Escobarista (es. Wagner Moura), ja tätä jahtaavista viranomaisista. Toinen tuotantokausi julkaistiin 2. syyskuuta 2016. Netflix jatkoi sarjaa kolmannelle ja neljännelle tuotantokaudelle 6. syyskuuta 2016.


title: Inger Christensen

text: Inger Christensen (16. tammikuuta 1935 – 2. tammikuuta 2009) oli tanskalainen runoilija.


title: Inger Christensen

text: Christensen syntyi Vejlessä Tanskan Jyllannin rannikolla 16. tammikuuta 1935. Hänen isänsä oli ammatiltaan räätäli. Christensen valmistui ylioppilaaksi Vejlen lukiosta vuonna 1954 ja opiskeli sittemmin opettajaopistossa Århusissa. Opiskelija aikoinaan Christensen alkoi julkaista runoja ja tapasi mentorinsa ja aviomiehensä Poul Borumin (1959–76). Vuosina 1963–64 Christensen työskenteli opettajana Holbækin taideopistossa, mutta jätti nopeasti opettajantyöt sikseen ja keskittyi kirjoittamiseen. Christensen valittiin Tanskan akatemiaan vuonna 1978 ja vuonna 1991 julkaistun kokoelman jälkeen hänet liitettiin Tanskan viralliseen kirjalliseen kaanoniin. Elinaikanaan Christenseniä veikattiin usein myös Nobel-palkinnon saajaksi. Christensen kuoli Kööpenhaminassa 2. tammikuuta 2009 pitkän sairastamisen jälkeen.


title: Inger Christensen

text: Christensenin varhaisiin kokoelmiin kuuluvat Lys (1962; Valo) ja Græs (1963; Ruohoa). Molemmat käsittelevät Christensenin myöhemmillekin teoksille tyypillistä kielen ja filosofian liittoa. Myöhemmin ilmestyneet kokoelmat det (1969) ja alfabet (1981) toivat Christensenille kansainvälistä tunnustusta ja lujittivat Christensenin asemaa keskeisenä tanskalaisena modernistisena runoilijana. Alfabet-kokoelmassa Christensen sovelsi Fibonaccin lukujonoa kerraten kielellisiä kaavoja ja motiiveja. Christensenin viimeiseksi runokokoelmaksi jäi vuonna 1991 julkaistu Sommerfugledal (Perhoslaakso). Runokokoelmien ohella Christensen julkaisi myös muutaman lastenkirjan ja romaanin.


title: Laintarkastuskunta

text: Laintarkastuskunta oli vuonna 1959 perustettu elin, jonka tehtävänä oli laki- ja muiden säädösehdotusten asiallinen, lakitekninen ja kielellinen tarkastus. Se aloitti toimintansa syyskuun alusta 1960. Sen avulla oli tarkoitus tehostaa säädösehdotusten tarkastusta ja siten kohottaa lainvalmistelun tasoa. Toisaalta sen tehtäväksi katsottiin korkeimpien oikeuksien työmäärän keventäminen siten, että niiltä siirrettäisiin lakiehdotusten valmisteluun liittyviä lausuntotehtäviä tarkastuskunnalle, jotta ne voisivat keskittyä enemmän lainkäyttötehtävään. Tämä puoli ei kuitenkaan täysin toteutunut. Vuonna vuonna 1989 tarkastuskuntaa koskevaa lakia muutettiin siten, että sen piti antaa valtioneuvostolle tai valtioneuvoston kanslialle tai ministeriölle pyydetyt lausunnot säädösehdotuksista. Esitys laintarkastuslautakunnan lakkauttamisesta tehtiin 1992.


title: Laintarkastuskunta

text: Laintarkastuskuntaan kuului kolme varsinaista jäsentä, joiden toimikausi oli kaksi vuotta. Lisäksi siihen voitiin määrätä enintään kaksi lisäjäsentä ja tarvittaessa sihteeri valmistelemaan lausuntoja. Vuosina 1960–1991 se antoi 117 lausuntoa, keskimäärin 3,7 lausuntoa vuodessa. Ajan oloon ne vähenivät. Sille asetetut tavoitteet eivät täyttäneet odotuksia, eikä lainsäädännön taso sen kautta noussut toivotusti.


title: Laintarkastuskunta

text: Laintarkastuskunta lakkautettiin kuitenkin vasta vuonna 1996, eli se toimi 36 vuotta ja ehti toimintansa aikana antaa 120 lausuntoa.


title: Valtion liikuntaneuvosto

text: Valtion liikuntaneuvosto toimii Suomen opetus- ja kulttuuriministeriön asiantuntijaelimenä. Siitä on määrätty liikuntalaissa ja valtioneuvoston asetuksessa liikunnan edistämisestä. Valtioneuvosto asettaa liikuntaneuvoston eduskunnan toimikaudeksi. Liikuntaneuvosto perustettiin vuonna 1920, ja sen nimenä oli vuoteen 1967 saakka valtion urheilulautakunta. Vuosina 1967–1991 sen nimenä oli valtion urheiluneuvosto. Neuvoston tehtävänä on käsitellä liikunnan kannalta laajakantoisia ja periaatteellisesti tärkeitä asioita ja arvioida valtionhallinnon toimenpiteiden vaikutuksia liikunnan alueella. Se tekee myös aloitteita ja esityksiä ja antaa lausuntoja liikuntamäärärahojen käytöstä. Neuvostossa on eri asioita valmistelevia jaoksia.


title: Valtion liikuntaneuvosto

text: Lähde (1920–2011)


title: Petter Hansson Thel

text: Petter Hansson Thel oli ruotsalainen urkujenrakentaja. Hän rakensi muun muassa Oulun tuomiokirkon 14-äänikertaiset urut vuonna 1651. Hän rakensi tai korjasi myös Uppsalan tuomiokirkon urkuja 1648.


title: Nipa Niemi

text: Niilo ”Nipa” Niemi (9. joulukuuta 1927 Helsinki – 31. joulukuuta 1993 Helsinki) oli suomalainen viihdetaiteilija ja koomikko, pääammatiltaan televisiograafikko.


title: Nipa Niemi

text: Nipa Niemi työskenteli Yle TV1 -kanavan kuvittamon esimiehenä 1958–1988. Sivutöinään hän esiintyi koomisissa rooleissa tv-ohjelmissa ja elokuvissa, kuten lääkärin roolissa elokuvassa "Uuno Turhapuro" (1973).


title: Nipa Niemi

text: Nipa Niemi suunnitteli myös muutamia levynkansia The Renegades -yhtyeelle sekä Saukille ja Pikkuoraville.


title: Masamitsu Yoshida

text: Masamitsu Yoshida (30. toukokuuta 1904 Tokio – 29. lokakuuta 2016) oli japanilainen mies, josta tuli Japanin vanhin elossa oleva mies ja maailman toiseksi vanhin elossa oleva mies Yasutarō Koiden kuoleman jälkeen 19. tammikuuta 2016. Häntä vanhempi mies oli ainoastaan Yisrael Kristal (s. 15. syyskuuta 1903). Yoshidan kuoleman jälkeen Japanin vanhin elävä mies on Hokkaidon Ashorossa asuva Masazō Nonaka (s. 25. heinäkuuta 1905).


Masamitsu Yoshida


title: Teatteri- ja mediatyöntekijöiden liitto

text: Teatteri- ja mediatyöntekijöiden liitto (Teme) on Suomen suurin taide- ja kulttuurialojen SAK:lainen ammattiliitto. Se edustaa muun muassa teatterityöntekijöitä, media-alan ihmisiä, teatteriohjaajia sekä tanssijoita. Liittoon kuuluu noin 4 800 jäsentä.


title: Teatteri- ja mediatyöntekijöiden liitto

text: Liiton palveluita ovat lakimiespalvelut, TES-neuvonta, työttömyyskassa, matka- ja vapaa-ajan vakuutus, Kopioston jäsenyys, työllistymispalvelut ja muu yleinen edunvalvonta.


title: Teatteri- ja mediatyöntekijöiden liitto

text: Temeen kuuluu seitsemän kulttuurialan järjestöä:


title: Teatteri- ja mediatyöntekijöiden liitto

text: Teatteri- ja mediatyöntekijöiden liitolla on jäsenille tarkoitettu vuokra-asunto Berliinissä.


title: Tom Conti

text: Thomas Antonio ”Tom” Conti (22. marraskuuta 1941 Paisley, Skotlanti, Yhdistynyt kuningaskunta) on skotlantilainen näyttelijä, teatteriohjaaja ja kirjailija. Contin tunnetuimmat roolit elokuvissa olivat pääosat vuoden 1984 elokuvissa "Reuben, Reuben" ja "Merry Christmas, Mr. Lawrence". Jälkimmäisestä hän voitti Parhaan miespääosan NBR-palkinnon ja "Ruben, Rubenista" hän oli ehdolla Parhaan miespääosan Oscar-palkintoon. Oscarin voitti kuitenkin Robert Duvall ("Kantrin kaipuu").


title: Heinilampi (Parkano)

text: Heinilampi on Pirkanmaalla Parkanossa Koskenkylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kovesjoen valuma-alueeseen. Heinilampi on osa Kovesjoen yläosan aluetta.


title: Heinilampi (Parkano)

text: Lammen pituus on 400 metriä, leveys 150 metriä ja sen pinta-ala on 5,1 hehtaaria. Se sijaitsee Kovesjoen varrella Paattankankaan ja Paattanlammen pohjoispuolella. Järven eteläpää on suota, mutta muuta rannat ovat kangasmetsää. Siihen laskee kolme suo-ojaa ja sen laskuoja lähtee koilliskulmasta ja yhtyy 200 metrin jälkeen Kovesjoen rantasuon ojiin. Lampi on matala ja se on alkanut soistua rannoiltaan. Rantaviivan pituus on 950 metriä. Rannat ovat rakentamattomia. Lammen länsirantaa seuraa tie, jolle pääsee Häädetjärvelle johtavalta tieltä.


title: Heinilampi (Parkano)

text: Vanhan 1800-luvun pitäjänkartan mukaan lampea kutsuttiin "Ylinen Paatanlammeksi" erotukseksi "Alanen Paatanlammeksi", joka on nykyinen Paattanlampi. Joissakin kartoissa esiintyvä "Paalalnlampi" lienee kirjoitusvirhe. Pitäjänkartassa on lammelle piirretty erityinen lahti, joka sijaitsee lammen pohjoispäässä. Sitä ei nykykartassa enää näy ja syy voi olla ojituksessa tapahtunut vedenpinnan aleneminen.


title: Anthony Franciosa

text: Anthony ”Tony” Franciosa (25. lokakuuta 1928 New York, New York – 19. tammikuuta 2006 Los Angeles, Kalifornia), syntymänimeltään Anthony Papaleo, oli yhdysvaltalainen näyttelijä.


title: Anthony Franciosa

text: Franciosa oli ehdolla Parhaan miespääosan Oscar-palkintoon vuonna 1958 suorituksestaan elokuvassa "Kourallinen lunta", mutta palkinnon voitti Alec Guinness suorituksellaan elokuvassa "Kwai-joen silta". Franciosa oli ehdolla samasta elokuvasta myös Golden Globe – Paras miespääosa draamaelokuvassa -palkinnon saajaksi vuonna 1957, häviten senkin Guinnessille. Fancios voitti kuitenki kyseisen Golden Globen lopulta vuonna 1959 suorituksellaan elokuvassa "Uudet tähdet syttyvät". Fancios oli vielä kolmannen kerran ehdolla vuonna 1964 elokuvallaan "Rio Conchos", mutta voiton vei Peter O’Toole ja "Becket". Franciosa oli ehdolla myös Tony-palkinnon saajaksi.


title: Foxtel

text: Foxtel on australialainen media-alan yritys, joka välittää televisiokanavia kaapeli- ja satelliittitelevisioverkon lisäksi maksullisesti myös internetissä. Yritys perustettiin vuonna 1995.


title: Dennis Bamford

text: Dennis Bamford (s. 1948) on mikrobiologian professori Helsingin yliopiston bio- ja ympäristötieteellisessä tiedekunnassa. Hän tekee tutkimustyötä Biotekniikan instituutissa. Professori Bamford tutkii työryhmineen virusten rakennetta ja evoluutiota. Hän johtaa Helsingin ja Jyväskylän yliopiston yhteistä Virologian tutkimuksen huippuyksikköä. Professori Bamford on toiminut akatemiaprofessorina vuosina 2002–2007 ja 2012–2016.


title: Dennis Bamford

text: Professori Bamford on ollut kirjoittajana yli 300 vertaisarvioidussa artikkelissa, joista useat on julkaistu alan arvostetuimmissa tiedelehdissä kuten Nature, Cell ja PNAS.


title: Dennis Bamford

text: Professori Dennis Bamford on ansioitunut tutkijakouluttaja ja hän on ohjannut yli 30 väitöskirjatyötä. Seitsemän Bamfordin väitöskirjaoppilasta on sittemmin nimitetty professoreiksi.


title: Amorebieta-Etxano

text: Amorebieta-Etxano, myös nimellä Zornotza (), on kylä ja kunta Espanjassa. Se sijaitsee Baskimaassa Pohjois-Espanjan itsehallintoalueella.


title: Amorebieta-Etxano

text: Vuoden 2014 väestönlaskennan mukaan kunnan asukasluku oli 18 579 asukasta, joista 16 907 asuu Amorebietassa. Pormestarina toimii Andoni Agirrebeitia.


title: Amorebieta-Etxano

text: Amorebieta-Etxano on sisämaan kaupunki Comarcassa Biskajan maakunnassa Pohjois-Espanjassa noin 25 km Bilbaosta itään, Eurooppatie E70:n varrella. Kylä sijaitsee Ibaizabal-joen laaksossa. Ibaizabal-joki liittyy Nervión jokeen muutama kilometri pohjoisempana, minkä jälkeen sitä kutsutaan joskus "Nervión-Ibaizabaliksi", koska nämä kaksi jokea ovat kooltaan lähes samat. Amorebieta-Etxano sijaitsee karussa vuoristossa ja sillä on rikas historiallinen perintö.


title: Amorebieta-Etxano

text: Amorebieta-Etxano kunta perustettiin 26. tammikuuta 1951 Amorebietan ja Etxanon yhdistyessä Merindad de Zornotzan historiallisella hallintoalueella. Muut kunnan osat liitettiin Muxikan kuntaan. Uusi vaakuna kuvastaa Amorebietan ja Etxanon yhdistymistä. Vuoden 2014 väestönlaskenna mukaan Amorebietan väkiluku oli 16 907 asukasta, kun taas Etxanossa oli 221 asukasta.


title: Amorebieta-Etxano

text: Kylä on jaettu useisiin piireihin. Santa María de la Asunción kirkko sijaitsee Amorebietan keskustassa Ibizan ratatörmillä. Se on suuri renessanssin ajan rakennus, jonka rakentaminen aloitettiin vuonna 1555 ja se valmistui vuonna 1608. Kirkko tunnetaan alttaritaulustaan. Toinen renessanssiajan kirkko on Parroquia de San Juan Bautista de Larrea, joka rakennettiin vuonna 1647, ja vuonna 1704 sinne perustettiin karmeliittaluostari. San Antoniossa sijaitsee San Miguel de Dudea erakkomaja, joka on lähellä uusklassista Lópezin linnaa.


title: Amorebieta-Etxano

text: Kansainvälisen yrityksen haara Tecnalia Research & Innovation sijaitsee Parque Empresarial Boroassa, missä yhtiö työllistää 1 500 ihmistä.


title: Amorebieta-Etxano

text: Athletic Bilbaon puolustajat Xabier Etxeita ja Jon Aurtenetxe syntyivät Zornotzassa, joka on osa Amorebieta-Etxanoa. Kylästä on kotoisin myös ammattilaispyöräilijä Beñat Intxausti.


title: Mols Bjergen kansallispuisto

text: Mols Bjergen kansallispuisto (Nationalpark Mols Bjerge) on luonnonsuojelualue Tanskassa Jyllannin niemimaan keskiosassa. Se sijaitsee Mols Bergen eli Molsin kukkuloiden alueella. Puiston pinta-ala on 180 neliökilometriä.


title: Mols Bjergen kansallispuisto

text: Puisto ulottuu Kattegatin rannoilta Kalöön metsään lännessä. Etelässä on mutkittelevaa merenrantaa, keskellä moreenista muodostuneet kukkulat ja pohjoisessa jääkauden muovaama tasanko. Puistoon kuuluu metsää, nummea ja ruohomaata, järviä ja merenrantaa.


title: Mols Bjergen kansallispuisto

text: Kukkuloilla kasvaa harvakseltaan tammia, ja niiden aluskasvillisuus on monipuolinen. Noin puolet Tanskan kasvilajeista on tavattu puiston alueella. Eläimistöön kuuluvat ketut, jänikset ja kauriit.


title: Dan Dailey

text: Daniel James ”Dan” Dailey, Jr. (14. joulukuuta 1915 New York, New York, Yhdysvallat – 16. lokakuuta 1978 Los Angeles, Kalifornia, Yhdysvallat) oli yhdysvaltalainen näyttelijä ja tanssija.


title: Dan Dailey

text: Daile voitti Golden Globe – Paras miespääosa musikaali- tai komediasarjassa -palkinnon vuonna 1969 suorituksessaan televisiosarjassa "The Governor & J.J.". Hän oli ehdolla myös Parhaan miespääosan Oscar-palkintoon vuonna 1948 elokuvalla "When My Baby Smiles at Me" ja Golden Globe – Paras miespääosa musikaali- tai komediaelokuvassa -palkinnon saajaksi vuonna 1950 elokuvallaan "Sankari harhateillä".


title: Dan Dailey

text: Dailey oli naimisissa neljä kertaa, jokaisen avioliiton päättyessä eroon. Dailey sai toisen vaimonsa kanssa pojan vuonna 1948. Poika, Dan Dailey III, teki itsemurhan vuonna 1975. Dailey itse kuoli 1978 yllättäen lonkkaleikkauksen komplikaatioihin.


title: Tatuointistudio HelsINK

text: Tatuointistudio HelsINK on tositelevisio-ohjelma, jossa seurataan Helsingin Katajannokalle perustetun tatuointiliikkeen arkea. Päähenkilöinä nähdään Sini Tarkkinen, Mitzu, Tony Raita, Lassi Sidoro ja Tay Pham. Liikkeessä vierailee myös julkisuudesta tuttuja henkilöitä. Ensimmäinen tuotantokausi alkoi TV5-kanavalla 8. huhtikuuta 2013. Toinen tuotantokausi alkoi 8. lokakuuta 2013.


title: Matias Nisula

text: Matias Nisula (s. 15. maaliskuuta 1996 Vantaa) on suomalainen jääkiekkoilija, joka pelaa Suomi-sarjajoukkue Kiekko-Espoossa. Hän on pelipaikaltaan oikea laitahyökkääjä ja laukoo oikealta.


title: Matias Nisula

text: Nisula on Kirkkosummen Salamoiden kasvatti. Hän siirtyi juniorina sittemmin Espoon Palloseuraan ja sieltä edelleen Espoo Bluesiin, jonka C-nuorten paras syöttäjä ja toiseksi paras pistemies Nisula oli C-nuorten SM-karsinnoissa kaudella 2011–2012 tehoilla 4+7=11. Hän voitti kauden päätteeksi C-nuorten Suomenmestaruuden. Kaudella 2013–2014 Nisula toimi Bluesin B-nuorten varakapteenina. Kauden 2014–2015 päätteeksi hän voitti A-nuorten SM-pronssia. Nisula edusti Bluesin A-nuoria myös Junior Club World Cupissa.


title: Matias Nisula

text: 27. tammikuuta 2016 Nisula teki loppukauden 2015–2016 kattavan sopimuksen Bluesin SM-liigajoukkueen kanssa. Samana päivänä hän teki liigadebyyttinsä Hämeenlinnan Pallokerhoa vastaan. Nisula sai ottelussa jääaikaa 7.05 minuuttia. Kaikkiaan hän pelasi kauden aikana SM-liigassa 16 runkosarjaottelua ilman tehopisteitä.